
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΕΤΑΓΓΕΛΟΤ ΑΝΑΣΤ. ΑΒΕΡΩΦ - ΤΟΣΙΤΣΑ» και 
κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός τακτικών και αναπληρωματικών μελών της Διοικητικής 
Επιτροπής Αεροπορικών Επιτάξεων. 2 

Αμοιβή ιδιωτών γιατρών που επισκέπτονται ασθενείς κρατούμενους 
στις φυλακές, στα Σωφρονιστικά και στα Θεραπευτικά Καταστή¬ 


ματα του Υπουργείου Δικαιοσύνης . 5 

Καθορισμός αποζ/σης των απασχοληθέντων κατά το ακαδ. έτος 
1987-88 στις εισιτήριες εξετάσεις του Τμήματος Εικαστικών 
και Εφαρμοσμένων Τεχνών της Σχολής Καλών Τεχνών του 

Παν/μίου Θεσ/κης. 4 

Χορήγηση άδειας άσκησης επαγγέλματος Κοινωνικού Λειτουργού 

στην Αικατερίνη Βούλγαρη του Ευσταθίου . 5 

Γενικοί όροι διεξαγωγής δημόσιων μειοδοτικών διαγωνισμών μί- 

σθωσης κύριων άγονων γραμμών. (ζ 

Γενικοί όροι διεξαγωγής δημόσιων μειοδοτικών διαγωνισμών μί- κ~ 

σθωσης άγονων ταχυδρομικών γραμμών .(7, 

Διαπίστωση αυτοδίκαιης σύστασης θέσεως με σχέση εργασίας Ι.Δ. 
στο Οικον. Επιμελητήριο της Ελλάδας. 8 


Κληροδοτημάτων. 

Με πρόταση των Υπουργών Πολιτισμού και Οικονομικών, αποφασί¬ 
ζουμε: 

•Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ - ΤΟΣΙΤΣΑ», η 
οποία έγινε από τον Ευάγγελο Αν. Αβέρωφ - Τοσίτσα με την αριθ. 
45787/1.10.1986 πράξη του συμβολαιογράφου της Αθήνας Χρήστου 
Κων. Παπαχρήστου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Πολιτισμού και Οι¬ 
κονομικών και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν, σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ - ΤΟΣΙΤΣΑ». 

Άρθρο 1. 

Μορφή - Επωνυμία - Έδρα - Σφραγίδα. 


Διορθώσεις Σφαλμάτων 

Διόρθωση σφαλμάτων στις Φ48/3/758/26.6.87 Υπουργική από¬ 
φαση . 9 

Διόρθωση σφάλματος στην απόφαση ΤΥ 2785/3.7.87 του Νο¬ 
μάρχη Δωδεκανήσου (ΦΕΚ 417/Β/87).. 10 

ΠΡΟΕΔ ΡΙΚΑ ΔΙΑ ΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ - ΤΟΣΙΤΣΑ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 45787/1.10.1986 πράξη του συμβολαιογράφου της 
Αθήνας Χρήστου Κων. Παπαχρήστου, με την οποία ο Ευάγγελος Α. 
Αβέρωφ - Τοσίτσας σύστησε κοινωφελές ίδρυμα με την επωνυμία 
«ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ - ΤΟΣΙΤΣΑ» και με έδρα 
την Αθήνα. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα καιγ) 108 
και 110 του Αστικού Κώδικα. 

3. Την από 16.6.1987 γνωμοδότηση του Συμβουλίου Εθνικών 


1. Το κοινωφελές ίδρυμα με την επωνυμία «ΙΔΡΥΜΑ ΕΥΑΓΓΕΛΟΥ 
ΑΝΑΣΤ. ΑΒΕΡΩΦ - ΤΟΣΙΤΣΑ, που συστήθηκε από τον Ευάγγελο Αν. 
Αβέρωφ - Τοσίτσα, με την αριθ. 45787/1.10.1986 πράξη του συμβο¬ 
λαιογράφου της Αθήνας Χρήστου Κων. Παπαχρήστου, αποτελεί νομικό 
πρόσωπο ιδιωτικού δικαίου και διέπεται από τις διατάξεις της παρα¬ 
πάνω συστατικής πράξης, του παρόντος οργανισμού, του Α.Ν. 2039/ 
39, όπως κάθε φορά ισχύει ο νόμος αυτός και των διαταγμάτων που εκ¬ 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα και παράρτημα αυτού εδρεύει 
και λειτουργεί στο Μέτσοβο. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος της σύστασής του 1986. 

Άρθρο 2. 

Σκοπός. 

Σκοπός του ιδρύματος είναι η δημιουργία, οργάνωση, εγκατάσταση 
και ανάπτυξη πινακοθήκης έργων Ελλήνων ζωγράφων και έκθεσης έρ¬ 
γων γλυπτών στο Μέτσοβο. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Ποσό πεντακοσίων χιλιάδων (500.000) δραχμών. 

β) Κληρονομιές, κληροδοσίες ή δωρεές προς αυτό από τον ιδρυτή ή 
τρίτους και 

γ) κάθε περιουσιακό στοιχείο που αποκτά το ίδρυμα μετά τη σύστασή 

του. στην Ελλάδα ή στο εξωτερικό. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς οργανισμούς. 

γ) Οι χρηματικές παροχές ή επιχορηγήσεις, οποιοσδήποτε φυσικού ή 
νομικού προσώπου, προς αυτό. 

Άρθρο 4. 

Διοίκηση. 

1. Το ίδρυμα διοικείται από εξαμελές Διοικητικό Συμβούλιο, *που 
αποτελείται από τους: 

. α) Τατιάνα θυγ. Ευαγ. Αβέρωφ - Τοαίτσα, τώρα σύζυγο Σωτ. Ιωάν- 
νου. Επιστήμονα Οικονομολόγο και Ψυχολόγο, ως ισόβια Πρόεδρο, 
β) Μιλτιάδη Συμ. Σινιόσογλου - Τοσίτσα, Δικηγόρο, 
γ) Αναστάσιο Μιχ. Αβέρωφ, Βιομήχανο, 
δ) Ζήση Γεωργ. Φούφα, Δικηγόρο, 
ε) Μιχαήλ Γεωργ. Τρίτο, Καθηγητή Θεολογίας και 
στ) Κων/νο Γεωργ. Σταύρου, Ευρωβουλευτή. 

2. Τα μέλη του Διοικητικού Συμβουλίου που είναι ισόβια, ορίζουν με 
πράξη τους, έπειτα από μυστική ψηφοφορία, τον Αντιπρόεδρο, το Γενικό 
Γραμματέα και τον Ταμία, καθώς και τον Πρόεδρο σε περίπτωση που η 
πρώτη ισόβια Πρόεδρος αποποιηθεί, παραιτηθεί ή όταν εκλείψει. 

3. Σε περίπτωση αποποίησης, παραίτησης, ανικανότητας, θανάτου ή 
αντικατάστασης για οποιοδήποτε λόγο, κάποιου από τα μέλη του Διοι¬ 
κητικού Συμβουλίου, η κενή θέση συμπληρώνεται με απόφαση των υπο¬ 
λοίπων μελών μέσα σε ένα μήνα» σύμφωνα με τις διατάξεις της συστατι¬ 
κής πράξης και του άρθρου 99 του Α.Ν. 2039/39. 

Το Διοικητικό Συμβούλιο εφόσον ζει ο ιδρυτής, οφείλει να συνεννοεί¬ 
ται με αυτόν (να λαμβάνει την έγκρισή του) για τη συμπλήρωση των κε¬ 
νών θέσεων μελών αυτού και γενικά για κάθε θέμα σχετικό με το σκοπό, 
ΐη διοίκηση και την αποστολή του ιδρύματος. 

Μετά το θάνατο του ιδρυτή, το Διοικητικό Συμβούλιο λειτουργεί με 
βάση του παρόντα οργανισμό και με όσα ορίσει στη διαθήκη του ο ιδρυ¬ 
τής, οπότε θα τροποποιηθεί ανάλογα ο παρών οργανισμός. 

Το κράτος δεν έχει δικαίωμα να μεταβάλει τους σκοπούς του ιδρύμα¬ 
τος, ούτε να αντικαταστήσει τα μέλη του Διοικητικού Συμβουλίου στη 
ζωή ή όταν εκλίπουν. 

4. Το Διοικητικό Συμβούλιο συνεδριάζει τακτικά στην Αθήνα ή στο 
Μέτσοβο, κάθε εξάμηνο και έκτακτα όποτε το ζητήσει ο Πρόεδρος ή δύο 
από τα μέλη του, με γραπτή αίτησή τους προς του Πρόεδρο, πάντοτε 
όμως έπειται από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν είναι παρόντα 
τέσσερα (4) τουλάχιστον από τα μέλη του. Μεταξύ των παρόντων πρέ¬ 
πει υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάυονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Κάθε μέλος του Διοικητικού Συμβουλίου παρίσταται στο Συμβού¬ 
λιο είτε αυτοπροσώπως είτε δι’ αντιπροσώπου της εκλογής του, οπωσ¬ 
δήποτε όμως μέλους του Διοικητικού Συμβουλίου, με απλή επιστολή 
προς τον Πρόεδρο ή και προς το Συμβούλιο, για μια ή περισσότερες συ¬ 
νεδριάσεις και δεν μπορεί να αντιπροσωπεύει περισσότερους από έναν. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου, προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 
1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος σύμφωνα με την απόλυτη και ελεύθερη κρίση του και γε¬ 
νικά αποφασίζει για κάθε θέμα που αφορά στη διοίκηση και στη λειτουρ¬ 
γία του. τη διάθεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε όμως σύμφωνα 
με τις διατάξεις της συστατικής πράξης, του παρόντος οργανισμού του 
Α.Ν. 2039/39 και των διαταγμάτων που εκδόθηκαν ή θα εκδοθούν σε 


εκτέλεση του νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγΛριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Διορίζει και ανακαλεί πληρεξούσιους δικηγόρους του ιδρύμα¬ 
τος. 

στ) Επιφέρει μεταβολές στην περιουσία του ιδρύματος, εφόσον κρίνει 
ότι οι όροι ασφάλειας και απόδοσής της δεν είναι επαρκείς. 

Άρθρο 6. 

Καθήκοντα Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου δέκα (10) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γ ενικό Γ ραμματέα, την ημερήσια 
διάταξη των θεμάτων που θα συζητηθούν, την οποία και υπογράφει. 
Θέμα που δεν περιλαμβάνεται σ' αυτήν δεν συζητείται, εκτός αν πρόκει¬ 
ται για επείγουσα υπόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέρος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

η) Μπορεί να μεταβιβάσει μέρος των αρμοδιοτήτων του σε άλλο μέ¬ 
λος του Διοικητικού Συμβουλίου, το οποίο λαμβάνει τον τίτλο «εντεταλ¬ 
μένος σύμβουλος» για όσο χρόνο ασκεί τα καθήκοντα αυτά. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος και τούτου, ο αρ¬ 
χαιότερος των μελών του Διοικητικού Συμβουλίου. 

Άρθρο 7. 

Καθήκοντα Γενικού Γραμματέα. 

1. Ο Γ ενικός Γ ραμματέας τοι* ιδρύματος: 

α) Συνυπογράφει με τον Πρόεδρο κάθε έγγραφο προς τρίτους, 
β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

ε) Φροντίζει για κάθε είδους δημοσίευση και δημοσίευμα του ιδρύμα¬ 
τος. * 

στ) Συντάσσει την ετήσια έκθεση πεπραγμένων του ιδρύματος. 

2. Ο Γενικός Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συνθηκών), να 

βοηθείται από υπάλληλο του ιδρύματος, την ευθύνη όμως για τις ενέρ¬ 
γειες τούτου φέρει πάντοτε ο ίδιος. 

3. Το Γενικό Γραμματέα, όταν απουσιάζει ή κωλύεται, αναπληρώνει 
άλλο μέρος του Διοικητικού Συμβουλίου, όπου ορίζεται με απόφαση αυ¬ 
τού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδονας και υπογράφοντας 
σχετικές άριθμημένες διπλότυπες αποδείξεις. 

β) Καταθέτει τα έσοδα του ιδρύματος στην Εθνική Τράπεζα της Ελ¬ 
λάδος, έχοντας την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επειγουσών δαπα¬ 
νών του ιδρύματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

στ) Αναλαμβάνει τις καταθέσεις, μετά από σχετική απόφαση του 
Διοικητικού Συμβουλίου και 

ζ) Υπογράφει μαζί με τον Πρόεδρο κάθε ένταλμα. 

2. Τον Ταμία, όταν απουσιάζει ή κωλύεται, αναπληρώνει άλλο μέρος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση 

]. Η Οικονομική διαχείριση του ιδρύματος περιλαμβάνει ετήσια πε¬ 
ρίοδο η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ' εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/1934). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 
α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου, 
γ) Βιβλίο λογιστικής παρακολούθησης, στο οποίο καταχωρίζονται, 
με χρονολογική σειρά και με λογιστική τάξη, όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού του. 

Άρθρο 11. 

Τροποποίηση οργανισμού. 

Ο παρών οργανισμός, εκτός από τη διάταξη που αφορά στο σκοπό 
του ιδρύματος, μπορεί να τροποποιηθεί ή να συμπληρωθεί με Πρ. Δ/ 
γμα, σύμφωνα με τις διατάξεις των άρθρων 98 του Α.Ν. 2039/39 και 
110 και 119 του Αστικού Κώδικα, εφόσον ζει ο ιδρυτής, ύστερα από 
δική του μόνο πρόταση και όταν εκλείψει, ύστερα από πρόταση του Διοι¬ 
κητικού Συμβουλίου αυτού. 

Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδήποτε λόγο, η 
περιουσία του περιέρχεται σε άλλο νομικό πρόσωπο, ύστερα από ειδική 
απόφαση του Διοικητικού Συμβουλίου που λαμβάνεται κατά απόλυτη 
πλειοψηφία του συνόλου των μελών του. 


Στους Υπουργούς Πολιτισμού και Οικονομικών, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 7 Σεπτεμβρίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΑΜΑ Λ.ΜΑΡ. (ΜΕΛΙΝΑ) ΜΕΡΚΟΥΡΗ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 199 (2) 

Ορισμός τακτικών και αναπληρωματικών μελών της Διοικητικής Επι¬ 
τροπής Αεροπορικών Επιτάξεων. 

Ο ΥΠΟΥΡΓΟΣ ΕΘΙΜΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 660/1977 «Περί Υπουργείου Εθνικής Αμύ- 
νης κλπ». 

β. Τις διατάξεις των παραγράφων 1, 2, 3, 4 και 5 του άρθρου 2 του 
Ν.Δ. 650/1948 «περί τροποποιήσεως και συμπληρώσεως του Ν. 
4442/1929, «περί στρατιωτικών, ναυτικών και αεροπορικών εισφο¬ 
ρών και ναυλώσεων». 

γ. Τη διάταξη της παραγράφου 2 του Ν. 1406/1983, όπως προστέ¬ 
θηκε με το άρθρο 9 του Ν. 1649/1986. 

δ. Το υπ’ αριθ. 54/30.6.87 έγγραφο του Αγείου Πάγου, το 3707/ 
2.7.87 έγγραφο του Εφετείου Αθηνών, το 51675/4809/17.6.87 έγ¬ 
γραφο του Γενικού Λογιστηρίου του κράτους, το 18523/29.5.87 έγ¬ 
γραφο του Εμπορικού και Βιομηχανικού Επιμελητηρίου Αθηνών, το Φ. 
850/000/ΑΔ. 285958/Σ. 4207/14.7.87 έγγραφο του ΓΕΑ/Β4/ 
2ε, το Φ. 154/011/ ΑΔ. 19960/Σ. 960/22.5.87 έγγραφο του ΓΕ- 
Α/ΔΓ και το Φ. 000/000/Ε/ ΑΔ. 1301/21.5.87 έγγραφο του 
Δ.Σ.Α.Α. 

ε. Το Φ. 072/2/7/Γ1564/6.11.86 Κοινή απόφαση του Πρωθυ¬ 
πουργού και του Αντιπροέδρου της Κυβέρνησης και Υπουργού Εθνικής 
Άμυνας, «περί αναθέσεως αρμοδιοτήτων Υπουργού Εθνικής Άμυνας 
στον Υφυπουργό Εθνικής Άμυνας Ορέστη Παπαστρατή», η οποία δη- 
μοσιεύθηκε στο ΦΕΚ. 784/Β/7.11.86, αποφασίζουμε: 

Ορίζουμε: 

1. Τακτικά μέλη της Διοικητικής Επιτροπής Αεροπορικών Επιτά¬ 
ξεων τους: 

α. Αεροπαγίτη Νικόλαο Καβαλλιέρο, ως Πρόεδρο, 
β. Εφέτη Αθηνών, Γεράσιμο Σιμόπουλο, 
γ. Ασμχο (ΔΓΥ), Αριστοτέλη Τσούμαρη, 

δ. Υπάλληλο με βαθμό Α' του κλάδου ΠΕΙ - Δημοσιονομικού του 
Γεν. Λογιστηρίου του Κράτους, Διονύσιο Πετρόπουλο. 
ε. Αντιπρόεδρο του Ε.Β.Ε.Α., Ανδρέ'α Κυριαζή. 

2. Αναπληρωματικά μέλη των παραπάνω, τους: 
α. Αρεοπαγίτη, Γρηγόριο Παπαγεωργίου, 

β. Εφέτη Αθηνών, Φώτιο Μπολόφη, 
γ. Επγό (ΥΥΔ), Χρήστο Λάππα 

δ. Υπάλληλο με βαθμό Α' του κλάδου ΠΕΙ - Δημοσιονομικού του 
Γεν. Λογιστηρίου του Κράτους, Επαμεινώνδα Κατσορίδα. 
ε. Αντιπρόεδρο του Ε.Β.Ε.Α., Διονύσιο Σωτηρόπουλο. 

3. Καθήκοντα Γραμματέα θα εκτελεί ο Τ/χης (ΔΓ) Γεώργιος Κα- 
ρατζούλης και Υπογραμματέα ο Στρ. Σμίας (Γ.Γ.Κ. -Στρατ.). Πτυχιού- 
χος του Νομικού Τμήματος της Νομικής Σχολής του Πανεπιστημίου 
Αθηνών, Ζέρβας Χρήστος (ΑΣΜΑ 82/2036), 

4. Η Υπηρεσία των παραπάνω μελών της Δ.Ε.Α.Ε., είναι ετήσια και 
αρχίζει από τη δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 1 Σεπτεμβρίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 

Αριθ. 75499/2140 (3) 

Αμοιβή ιδιωτών γιατρών που επισκέπτονται ασθενείς κρατούμενους 
στις φυλακές, στα Σωφρονιστικά και στα Θεραπευτικά Καταστή¬ 
ματα του Υπουργείου Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ. ΑΣΦΑΛΙΣΕΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 7 του άρθρου 4 του Ν.Δ. 4111/60 «Περί 
τροποποιήσεως και συμπληρώσεως των περί Υγειονομικών Συλλόγων 
κ.λ.π. διατάξεων». 

2. Τις διατάξεις της παρ. 4 του άρθρου 1 του Ν.Δ. 3623/1956 
«Περί καθορισμού κατωτάτων ορίων ιατρικής αμοιβής κ.λ.π.». 

3. Τις διατάξεις του ΠΔ 304/1986 «Αύξηση αμοιβών ιατρικών επι¬ 
σκέψεων και πράξεων». 

4. Τη 103607/3781/22.10.85 απόφασή μας «Αμοιβή ιδιωτών 
γιατρών που επισκέπτονται ασθενείς κρατούμενους...... 

5. Τη 2389/13.2.87/ΦΕΚ 81/Β απόφαση των Πρωθυπουργού 
και.Υπουργού Οικονομικών, αποφασίζουμε: 

Ορίζουμε, όπως η αμοιβή των ιδιωτών γιατρών που επισκέπτονται 
τους ασθενείς κρατούμενους στις Φυλακές, στα Σωφρονιστικά και στα 
Θεραπευτικά Καταστήματα του Υπουργείου Δικαιοσύνης, υπολογίζεται 
κατ' επίσκεψη ή πράξη και ίση προς την προβλεπόμενη από το Π.Δ. 
304/1986. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 7 Σεπτεμβρίου 1987 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΣΠ. ΚΑΛΟΥΔΗΣ Γ.Α. ΜΑΓΚΑΚΗΣ 

ΔΙΚΑΙΟΣΥΝΗΣ 

Ε. ΒΕΡΥΒΑΚΗΣ 
-♦- 

Αριθ. 87631/8355 (4) 

Καθορισμός αποζ/σης των απασχοληθέντων κατά το ακαδ. έτος 
1987-88 στις εισιτήριες εξετάσεις του Τμήματος Εικαστικών και 
Εφαρμοσμένων Τεχνών της Σχολής Καλών Τεχνών του Παν/μίου 
Θεσ/κης. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1351/83 «εισαγωγή σπουδαστών στην τριτοβάθμια εκπαί¬ 
δευση (ΦΕΚ 56-Α)». 

2. Γην αριθμ. Β34480/9.7.84 (ΦΕΚ 482-Β') απόφαση «εισιτήριες 
εξετάσεις στο Α’ έτος του Τμήματος εικαστικών και εφαρμοσμένων τε¬ 
χνών - της Σχολής Καλών Τεχνών του Παμ/μίου Θεσ/κης. 

3. Την ανάγκη διεξαγωγής εξετάσεων επιλογής σπουδαστών για το 
έτος 1987-88. 

4. Την αριθμ. 284/7.7.87 απόφαση του Πρυτανικού Συμβουλίου 
και το αριθμ. Α12578/14.7.87 έγγραφο του Παν/μίου Θεσ/κης. 

5. Την αριθμ. 2503/3.9.86 απόφαση της Συγκλήτου. 

6. Την αρ. 2389/1987 απόφαση του Πρωθυπουργού και του Υπ. 
Οικονομικών. 

7. Την αρ. Η 1022/1987 κοινή απόφαση του Πρωθυπουργού και 
του Υπουργού Εθν. Παιδείας και Θρησκευμάτων, αποφασίζουμε: 

Καθορίζουμε την αποζ/ση των Προέδρων, των μελών, των γραμμα¬ 
τέων, των Επιτροπών και ομάδων εργασίας που απασχολήθηκαν με 
κάθε είδους διαδικασία για την εισαγωγή των σπουδαστών στο τμήμα 
εικαστικών και εφηρμοσμένων τεχνών της σχολής Καλών Τεχνών του 
Παν/μίου Θεσ/νίκης, για το έτος 1987-88 ως εξής: 

Α' Επιτροπή Εισιτηρίων Εξετάσεων. 

1. Πρόεδρος ή μέλος δραχμ. 22.000 κατ’ αποκοπή. 

2. Γραμματέας δραχμ. 16.500 κατ’ αποκοπή. 

3. Εξεταστές δραχμ. 16.500 κατ' αποκοπή για γραπτά από 500 και 
μέχρι 1.000. 

Β. Επιτροπή Εποπτείας. 

1. Επόπτες δραχμ. 1.650 για κάθε μέρα απασχόλησης, 

2. Βοηθοί επόπτου δραχμ. 1.650 για κάθε μέρα απασχόλησης. 

3. Επιτηρητές δραχμ. 1.650 για κάθε μέρα απασχόλησης. 
Αριθμός ημερών απασχόλησης για τους παραπάνω ορίζονται μέχρι 

6 . 

Γ. Επιτροπή διεξαγωγής εισιτηρίων εξετάσεων. 


1. Γραμματέας δρχ. 1.650 για κάθε μέρα απασχόλησης. 

2. Μέλη Επιτροπής δρχ. 1.650 για κάθε μέρα απασχόλησης. 

Αριθμός ατόμων μέχρι 6 και ημέρες απασχόλησης μέχρι 10. 

Δ. Βοηθητικό Προσωπικό. 

1. Βοηθητικό προσωπικό για την ειδική διαμόρφωση αιθουσών, το¬ 
ποθέτηση προτύπων για το διαγωνισμό, των φωτιστικών, διακίνηση πι¬ 
νακίδων, καβαλέτων, καθισμάτων σε αίθουσες διαγωνισμού, διακίνηση 
έντυπου υλικού, καθορισμός αιθουσών και πραγματοποίηση γενικά 
βοηθητικών εργασιών. 

Σε άτομα που δεν έχουν δημοσιοϋπαλληλική ιδιότητα θα καταβάλλε¬ 
ται αποζ/αη δραχμ. 1.650 για κάθε μέρα απασχόλησης και μέχρι 5 μέ- 
ρες. 

2. Ομάδα 5 ατόμων παραλαβής των βαθμολογηθέντων έργων, απο¬ 
κάλυψης των βαθμών προεργασία έκδοσης αποτελεσμάτων, ταξινόμη¬ 
σης και τοποθέτησης για εξάμηνη φύλαξη. 

Θα καταβάλλεται αποζ/ση δραχμ. 1.650 την ημέρα και μέχρι 3 μέ¬ 
ρες απασχόλησης. 

Η δαπάνη για την πληρωμή των αναφερόμενων αποζημιώσεων θα 
βαρύνει την πίστωση του Κ.Α. 0264 του Προϋπολογισμού του Πανεπι¬ 
στημίου Θεσσαλονίκης. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 7 Σεπτεμβρίου 1987 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΤΩΝ 

Σ. ΚΑΛΟΥΔΗΣ Γ. ΚΩΝΣΤΑΝΤΙΝΙΔΗΣ 

- ♦- 

Αριθ. Γ6α/1889 (5) 

Χορήγηση άδειας άσκησης επαγγέλματος Κοινωνικού Λειτουργού στην 

Αικατερίνη Βούλγαρη του Ευσταθίου. 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ 
& ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1889/8.9.87 έχει χορηγηθεί στην Αικατερίνη 
Βούλγαρη του Ευσταθίου άδεια άσκησης επαγγέλματος Κοινωνικού 
Λειτουργού. 

Αθήνα, 8 Σεπτεμβρίου 1987 
Με εντολή Υπουργού 
Ο. Διευθυντής 
X. ΠΑΓΙΑΔΟΠΟΥΛΟΣ 

-♦- 

Αριθ. 1603 (6) 

Γενικοί όροι διεξαγωγής δημόσιων μειοδοτικών διαγωνισμών μίσθω¬ 
σης κύριων άγονων γραμμών. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

Τις διατάξεις των άρρθων 2, 1 76 παρ. 1 και 2 εδ. α και γ' και 177 
παρ. 2 του Ν.Δ. 187/73 «περί κώδικος Δημοσίου Ναυτικού Δικαίου» 
(ΦΕΚ 261 Α'/Ι973), αποφασίζουμε: 

Καθορίζουμε τους γενικούς όρους διενέργειας των δημόσιων μειοδο¬ 
τικών διαγωνισμών μίσθωσης κύριων άγονων γραμμών ως εξής: 

I. ΔΙΑΚΗΡΥΞΗ ΔΙΑΙΏΝΙΣΜΟΥ-ΔΗΜΟΣΙΟΤΗΤΑ 

1. Η διακήρυξη για το διαγωνισμό εκδίδεται τουλάχιστον τριάντα 
(30) ημέρες πριν από τη διενέργειά του και περιλαμβάνει, το χρόνο 
(ημέρα και ώρας), τον τόπο διεξαγωγής του διαγωνισμού και των τυχόν 
επαναλήψεων αυτού, τις γραμμές για μίσθωση, τη διάρκεια της μίσθω¬ 
σης, τα απαιτούμενα για κάθε γραμμή προσόντα πλοίου, τις προθεσμίες 
υποβολής των δικαιολογητικών που καθορίζονται με την παρούσα, την 
επιτροπή διεξαγωγής του διαγωνισμού στην περίπτωση που ο Υπουρ¬ 
γός Αιγαίου με τη διακήρυξη καθορίζει ως αρμόδια άλλη από εκείνη της 
παραγράφου 9, και κάθε άλλο στοιχείο και όρο που κρίνονται αναγκαία 
ή για την ομαλή διεξαγωγή του διαγωνισμού ή για την εκπλήρωση του 
σκοπού που αυτός επιδιώκει. 

Ο παραπάνω χρόνος έκδοσης της διακήρυξης μπορεί να συντμηθεί 
μέχρι και δέκα (10) ημέρες πριν το διαγωνισμό για επείγουσες κατά την 
κρίση του Υπουργού μισθώσεις ή σε περίπτωση επανάληψης διαγωνι¬ 
σμού λόγω προσφοράς ασύμφορου μισθώματος. 

2. Η διακήρυξη κοινοποιείται 20 ημέρες στην πρώτη περίπτωση και 
6 ημέρες στη δεύτερη, πριν από τη διενέργεια του διαγωνισμού, στο 

Ναυτικό Επιμελητήριο Ελλάδας και στις ακτοπλοϊκές ενώσεις, γνωστο¬ 
ποιείται δε και με κάθε άλλο κατά την κρίση του Τπουργοϋ Αιγαίου 
μέσο (π.χ. δημοσιεύσεις στον τύπο, τοιχοκολλήσεις κ.λ.π.). 

II. ΔΙΚΑΙΩΜΑ ΣΥΜΜΕΤΟΧΗΣ 

3. Στους διαγωνισμούς γίνονται δεκτοί πλοιοκτήτες ή εφοπλιστές 
Ελληνικών Επιβατηγών πλοίων ηλικίας κάτω των 35 ετών παριστάμε- 
νοι οι ίδιοι ή με τους νόμιμους αντιπροσώπους τους με σχετική εξουσιο¬ 
δότηση. 

4. Αποκλείονται της συμμετοχής στους διαγωνισμούς πλοαικτήτες που 
έχουν κηρυχθεί έκπτωτοι κατά το παρελθόν για πλημμΑή εκτέλεση 
άγονης γραμμής ή τιμωρήθηκαν κατά την τελευταία πρ* της ημέρας 
διεξαγωγής του διαγωνισμού διετία με τρεις τουλάχιστον ποινικές ή 
διοικητικές ποινές για όμοια παράβαση, άσχετα με το προσφερόμενο για 
μίσθωση πλοίο, κατά την εκτέλεση των νόμιμων ή συμβατικών του υπο¬ 
χρεώσεων κατά την εξυπηρέτηση ελεύθερης ή άγονης γραμμής. 

III. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 

5. Αυτοί που επιθυμούν να λάβουν μέρος στο διαγωνισμό υποβάλ¬ 
λουν στο Υπουργείο Αιγαίου (Διεύθυνση Περιφερειακής Ανάπτυξης - 
Τμήμα Τουρισμού Μεταφορών) μέσα στη καθοριζόμενη από την διακή¬ 
ρυξη προθεσμία τα εξής δικαιολογητικά: 

α) Αίτηση συμμετοχής στην οποία θα αναφέρεται το πλοίο ή τα πλοία 
που προσφέρονται για την εξυπηρέτηση συγκεκριμένης γραμμής ή 
γραμμών όπως αναφέρονται στην προκήρυξη. Επίσης η αίτηση θα περι¬ 
λαμβάνει ότι ο ενδιαφερόμενος αποδέχεται ανεπιφύλακτα τους όρους 
της παρούσας και της διακήρυξης και ότι οι όροι αυτοί θα αποτελούν 
συμβατικά στοιχεία της μισθωτικής συμφωνίας. 

β) Πιστοποιητικά κυριότητας του προσφερόμενου πλοίου, 
γ) Βεβαίωση της ΕΠΙΘΕΩΡΗΣΗΣ ΕΜΠΟΡΙΚΩΝ ΠΛΟΙΩΝ 
(ΕΕΠ) συμπληρωμένη με όλα τα στοιχεία του συνημμένου στην πα¬ 
ρούσα υποδείγματος. Επίσης η βεβαίωση πρέπει απαραίτητα να περι¬ 
λαμβάνει ότι το προσφερόμενο πλοίο έχει τους απαιτούμενους από τη 
διακήρυξη για κάθε συγκεκριμένη γραμμή όρους καθώς και εκείνους 
της παραγράφου 27 της παρούσας και γενικά ότι το προσφερόμενο 
πλοίο θα αναλάβει κανονικά και μέσα στις προθεσμίες την εξυπηρέτηση 
της γραμμής στην περίπτωση που θα του ανατεθεί, 
δ) Πιστοποιητικό φορολογικής ενημερότητας, 
ε) Υπεύθυνη δήλωση του Ν. 105/1969 για το ότι ο αϊτών δεν περι¬ 
λαμβάνεται στην περίπτωση αποκλεισμού της παρ. 4 της παρούσας. 

Σε περίπτωση ψευδής δήλωσης, ανεξάρτητα με την επιβολή τιυν κυ¬ 
ρώσεων που προβλέπονται από το Νόμο αυτό, ο δηλώσας ψευδώς απο¬ 
κλείεται του διαγωνισμού σε οποιοδήποτε στάδιο μέχρι της κατακύρω- 
σης του αποτελέσματος. Εάν η ψευδή δήλωση αποκαλυφθεί μετά την 
κατακύρωση του αποτελέσματος τότε η σύμβαση μίσθωσης δεν καταρ¬ 
τίζεται. Εφόσον έχει καταρτιστεί καταγγέλεται από το Δημόσιο με όλες 
τις προβλεπόμενες συνέπειες, από τους νόμους και την παρούσα. 

στ) Εγγυητική επιστολή Τράπεζας για ποσό που καθορίζεται στην 
προκήρυξη χωριστά για κάθε γραμμή σαν εγγύηση συμμετοχής του 
πλοίου στο διαγωνισμό. 

IV. ΠΡΟΔΙΚΑΣΙΑ ΔΙΕΞΑΓΩΓΗΣ ΤΟΥ ΔΙΑΓΩΝΙΣΜΟΥ 

6ί Τα παραπάνω δικαιολογητικά με κάθε υπηρεσιακό στοιχείο που 
αναφέρεται στους μετέχοντες στο διαγωνισμό, όπως και πίνακας με τα 
προσόντα των προσφερομένων για μίσθωση πλοίων, διαβιβάζονται στην 
επιτροπή του διαγωνισμού. 

7. Η Επιτροπή μετά τον έλεγχο των δικαιολογητικών και των λοι¬ 
πών στοιχείων, συντάσσει πρακτικό στο οποίο με πλήρη αιτιολογία περι¬ 
λαμβάνει όσους από τους αιτούντες δικαιούνται να λάβουν μέρος στο 
διαγωνισμό και όσους αποκλείονται για τυπικούς λόγους. 

- Αντίγραφο του πρακτικού και του πίνακος προσόντων των πλοίων 
ανακοινώνεται στους ενδιαφερομένους με τοιχοκόλληση έξω από την αί¬ 
θουσα διεξαγωγής του διαγωνισμού και στον πίνακα ανακοινώσεων του 
Υπουργείου Αιγαίου 48 ώρες πριν από τη διεξαγωγή του διαγωνισμού. 

8. Οι υποβάλλοντες αιτήσεις συμμετοχής στο διαγωνισμό δικαιού¬ 
νται όπως μέσα σε 24 ώρες από την παραπάνω τοιχοκόλληση να υπο¬ 
βάλλουν στον Πρόεδρο της Επιτροπής ενστάσεις αναφερόμενες στην 
αποδοχή ή απόρριψη αίτηση συμμετοχής ή στα αναγραφόμενα στον πί¬ 
νακα προσόντα των πλοίων. 

Επί των ενστάσεων η Επιτροπή του διαγωνισμού αποφασίζει με πρα¬ 
κτικό που γνωστοποιείται στους ενδιαφερομένους με τοιχοκόλληση δύο 
ώρες το αργότερο πριν από την έναρξη του διαγωνισμού. 

Η κρίση της Επιτροπής επί των ενστάσεων είναι οριστική. 

V. ΔΙΕΞΑΓΩΓΗ ΔΙΑΓΩΝΙΣΜΟΥ 

9. Ο διαγωνισμός γίνεται δημόσια στον οριζόμενο από τη διακήρυξη 


τόπο και χρόνο, από επιτροπή με πέντε μέλη εκτός εάν ορίζεται διαφορε¬ 
τικά στη διακήρυξη από τους εξής σαν τακτικά μέλη: 

α) Ανώτερος ή Ανώτατος Δικαστικός Λειτουργός ως Πρόεδρο. 

β) Ο Προϊστάμενος της Υπηρεσίας Εντελλομένων Εξόδων του 
Υπουργείου Αιγαίου. 

γ) Ο Προϊστάμενος του Τμήματος Τουρισμού - Μεταφορών. 

δ) Ο Προϊστάμενος του Τμήματος Οικονομικής Διαχείρισης και Προ¬ 
μηθειών. 

ε) Το Διευθυντή της Επιθεώρησης Εμπορικών πλοίων. 

Σε περίπτωση απουσίας ή κωλύματος συμμετοχής στις συνεδριάσεις 
της Επιτροπής τα τακτικά μέλη αναπληρώνονται: 

1) Ο Διευθυντής ΕΕΠ από το Διευθυντή Ελέγχου Ναυσιπλοΐας. 

2) Οι λοιποί από τους νόμιμους αναπληρωτές τους στην Υπηρεσία 
που ανήκουν. 

Χρέη Γραμματέα της Επιτροπής εκτελεί υπάλληλος του Υπουργείου 
Αιγαίου από τους υπηρετούντες στη Διεύθυνση Διοικητικού Τμήμα Οι¬ 
κονομικής Διοίκησης και Προμηθειών. 

10. Οι προσφορές γίνονται χωριστά για κάθε γραμμή και το προσφε¬ 
ρόμενο μίσθωμα προσδιορίζεται ειδικά για κάθε καθοριζόμενο από τη 
διακήρυξη δρομολόγιο. Εάν από τους όρους της διακήρυξης προβλέπε- 
ται η εξυπηρέτηση κάθε άγονης γραμμής με περισσότερα από ένα δρο¬ 
μολόγια την εβδομάδα, τότε οι προσφορές πρέπει να διευκρινίζουν σα¬ 
φώς για το εάν η προσφερόμενη τιμή ισχύει για ένα ή περισσότερα δρο¬ 
μολόγια. 

11. Οι προσφορές είναι προφορικές'και υποβάλλονται από την ώρα 
έναρξης του διαγωνισμού. Εάν δεν εμφανιστεί κανείς μειοδότης από 
εκείνους που υπέβαλαν αίτηση συμμετοχής, μέσα σε μια (1) ώρα από 
την έναρξη του διαγωνισμού, τότε η συνεδρίαση λύεται. 

12. Κατά τη διάρκεια της διαδικασίας του διαγωνισμού, γίνονται εν¬ 
στάσεις αναφερόμενες μόνο στον τρόπο διεξαγωγής του διαγωνισμού. Η 
υποβολή τους διακόπτει το διαγωνισμό προσωρινά και για χρονικό διά¬ 
στημα αναγκαίο να συσκεφθεί και αποφασίσει η Επιτροπή για την έν¬ 
σταση. Οι αποφάσεις στις ενστάσεις αυτές είναι τελεσίδικες και ανακοι¬ 
νώνονται αμέσως στους ενδιαφερομένους από τον Πρόεδρο. 

13. Στο τέλος του διαγωνισμού καταρτίζεται από την Επιτροπή 
Πρακτικό στο οποίο επισυνάπτονται και οι πίνακες προσφορών όσων 
έχουν λάβει μέρος στο διαγωνισμό. 

Στο αυτό πρακτικό αναγράφονται οι τυχόν υποβληθείσες ενστάσεις 
και οι σχετικές αποφάσεις της Επιτροπής. Τα παραπάνω υποβάλλονται 
από τον Πρόεδρο στην αρμόδια Διεύθυνση μέσα σε 48 ώρες. 

VI. ΑΝΤΙΠΡΟΣΦΟΡΕΣ 

14. Μετά το πέρας της διεξαγιυγής του μειοδοτικού διαγωνισμού 
αντιπροσφορές δεν γίνονται. 

VII. ΕΠΑΝΑΛΗΨΗ ΔΙΑΓΩΝΙΣΜΟΥ 

15. Σε περίπτωση μη εμφάνισης μειοδοτών για γραμμή ή γραμμές 
που περιλαμβάνονται στη διακήρυξη, ο διαγωνισμός επαναλαμβάνεται 
γι’ αυτές ενώπιον της ίδιας Επιτροπής στον ίδιο τόπο με τους ίδους 
όρους, την ημέρα και ώρα που ορίζει η διακήρυξη. 

VIII. ΔΙΑΔΙΚΑΣΙΑ ΚΑΤΑΚΥΡΩΣΙΙΣ 

16. Ο Υπουργός Αιγαίου με απόφασή του που εκδίδεται ύστερα από 
γνώμη της ΓΕΑΣ μέσα σε σαράντα πέντε (45) ημέρες από την ημέρα 
διεξαγωγής του διαγωνισμού, να εγκρίνει τη μίσθωση κάθε γραμμής ή 
αποφασίζει ότι το αποτέλεσμα του διαγωνισμού δεν συμφέρει το Δημό¬ 
σιο. 

17. Εφόσον οι τελευταίοι μειοδότες είναι περισσότεροι από έναν, επι¬ 
λέγεται αυτός που το πλοίο του συγκεντρώνει τη μεγαλύτερη βαθμολο¬ 
γία προσόντων βάσει του παρακάτω ειδικού υπολογισμού. 

Επίσης ο Υπουργός Αιγαίου δεν είναι υποχρεωμένος να κατακυρώσει 
το αποτέλεσμα στον τελευταίο μειοδότη αλλά μπορεί να επιλέξει άλλον 
που μετείχε στο διαγωνισμό με μεγαλύτερο μίσθωμα πλην όμως το 
πλοίο του έχει περισσότερα προσόντα, από το πλοίο του μειοδότη όπώς 
βαθμολογείται παρακάτω, και η διαφορά μεταξύ των προσφερομένων 
μισθωμάτων να μην υπερβαίνει το 40% του μισθώματος που προσφέρει 
ο τελευταίος μειοδότης, η διαφορά δε αυτή να έχει αντίστοιχη αναλογία 
προ της ανωτερότητας τΐον προσόντων του πλοίου του από τα προσόντα 
του πλοίου του μειοδότη. 

Σε περίπτωση που προβλέπεται εξυπηρέτηση της γραμμής με περισ¬ 
σότερα του ενός δρομολόγια την εβδομάδα, ο Υπουργός Αιγαίου δι¬ 
καιούται να κατακυρώσει την εξυπηρέτηση της γραμμής σε περισσότερα 
του ενός πλοία εάν αυτό συμβάλλει στην καλύτερη εξυπηρέτηση της 
γραμμής. 

18. Για την εφαρμογή των ορισμών της προηγούμενης παραγράφου 

για τον προσδιορισμό των προσόντων των πλοίων, γίνεται ο εξής υπολο¬ 
γισμός: 

Π ολλαπλααιάζονται. 

α) Η ταχύτητα (οικονομική) σε μίλλια επί συντελεστή 1 
β) Οι κόροι ολικής χωρητικότητας επί συντελεστή 0.02 
γ) Ο αριθμός επιβατών Θέρους επί συντελεστή 0.02 
Σε περίπτωση που αναγράφονται στη βεβαίωση της ΕΕΙ1 περισσότε¬ 
ρες από μία μεταφορικές ικανότητες του πλοίου, θα λαμβάνεται υπόψη 
η αναφερόμενη στη συγκεκριμένη κατηγορία πλου για τον οποίο πρόκει¬ 
ται να μισθωθεί το πλοίο. 

5) Ο αριθμός κλινών, ανεξαρτήτως θέσεως. επί συντελεστή 0.0 I 
ε) Τα καθίσματα αεροπορικού τύπου (δεν υπολογίζονται σαν κλίνες σε 
οποιαδήποτε θέση) επί συντελεστή 0.02 

στ) Το υπόλοιπο για τη συμπλήρωση 35ετίας. προσμετρούμενο κατά 
τις διατάξεις του ΝΔ 524/1970 επί συντελεστή 1. 

ζ) Εφόσον στη διακήρυξη δεν μπαίνει όρος συμμετοχής στο διαγωνι¬ 
σμό η μίσθωση Ε/Γ-Ο/Γ πλοίου, στα λιμάνια όμως της άγονης γραμ¬ 
μής παρέχεται η δυνατότητα ολικά ή μερικά, φορτοεκφόρτωσης οχημά¬ 
των, τότε κάθε Μ2 της χρησιμοποιούμενης για μεταφορά ωφέλιμης επι¬ 
φάνειας (πλατφόρμα) συμμετέχοντας Ε/Γ-Ο/Γ πλοίου, επί συντελεστή 
0 , 01 . 

Ο βαθμός της περίπτωσης αυτής μπορεί να μη ληφθεί υπόψη εάν το 
προσφερόμενο Ε/Γ-Ο/Γ δεν μπορεί να εξυπηρετήσει μερικά από τα λι¬ 
μάνια της άγονης γραμμής λόγιο έλλειψης άμεσης επικοινωνίας με τη 
στεριά. 

η) Εφόσον στη διακήρυξη υπάρχει σαν όρος συμμετοχής στο διαγωνι¬ 
σμό η μίσθωση Ε/Γ-Ο/Γ πλοίου, τα Μ2 της χρησιμοποιούμενης επιφά¬ 
νειας επί συντελεστή 0,04. 

θ) Για τα φορτηγά πλοία η μεταφορική σε τόνους ικανότητα του 
πλοίου επί συντελεστή 0.1. 

ι) Τελικά αθροίζονται τα επί μέρους γενόμενα και από το σύνολο προ¬ 
κύπτει η βαθμολογική τάξη των προσόντων κάθε πλοίου. Η παραπάνω 
βαθμολογία αυξάνεται κατά ποσοστό 5% σε περίπτωση που το πλοίο 
διαθέτει και χρησιμοποιεί (α) σύστημα σταθερωτήρων και β) εγκατά¬ 
σταση κλιματισμού. 

19. Τα παραπάνω στοιχεία καθορισμού προσόντων λαμβάνονται από 
τη βεβαίωση της ΕΕΠ που κατατίθεται από τους συμμετέχοντες σαν δι- 
καιολογητικό του διαγωνισμού. 

20. Σε κάθε πλοίο δεν αποκλείεται να κατακυρωθούν περισσότερες 
από μία άγονες γραμμές κατά τήν κρίση του Υπουργού Αιγαίου μετά 
γνώμη της ΓΕΑΣ εφόσον το πλοίο αυτό απρόσκοπτα μπορεί να εξυπη¬ 
ρετήσει κανονικά όλες τις γοαμμές που θα του ανατεθούν. 

IX. ΥΠΟΓΡΑΦΗ ΣΥΜΒΑΣΗΣ - ΥΠΟΧΡΕΩΣΕΙΣ ΑΝΆΔΟΧΟΥ 
Σε περίπτωση περιορισμού του πλοίου σε λιγότερες γραμμές από 
εκείνες που υπερτερεί σαν μειοδότης, ανάλογα και με τα προσόντα του. 
αυτός θα υποδείξει τις γραμμές που θα περιοριστεί. 

21. Μετά την έκδοση της απόφασης κατακύρωσης. ο πλοιοκτήτης 
στον οποίο κατακυρώθηκε η γραμμή είναι υποχρεωμένος να προσέλθει 
για την υπογραφή της σύμβασης μέσα στο χρόνο που θα καθορίζει η 
απόφαση αυτή. Η ημέρα της υπογραφής της σύμβασης σε καμιά περί¬ 
πτωση δεν μπορεί να απέχει περισσότερο από σαράντα πέντε (45) ημέ¬ 
ρες από της κοινοποίησης σ' αυτόν της κατακυρωτικής απόφασης. 

22. Σε περίπτωση κατά την οποία ο ανάδοχος δεν προσέλθει για την 
υπογραφή της σύμβασης ή αρνηθεί την ανάληψη εξυπηρέτησης της 
γραμμής, θεωρείται έκπτωτος. 

23. Τα δρομολόγια των γραμμών που μισθώνονται καθορίζονται 
από το Υπουργείο Αιγαίου, ανάλογα με τις συγκοινωνιακές ανάγκες, εί¬ 
ναι δε υποχρεωτικά για τον ανάδοχο πλοιοκτήτη. Άρνηση της αποδο¬ 
χής ή εκτέλεσης των δρομολογίων από τ ο·# π νοιοκτήτη στον οποία έγινε 
η κατακύρωση επιφέρει έκπτωση από τα δικαιώματα της κατακύρωσης 
ή της σύμβασης μίσθωσης. 

24. Η έναρξη εκτέλεσης των δρομολογίων μπορεί να πραγματοποιη¬ 
θεί και πριν από την υπογραφή της σύμβασης μίσθωσης της άγονης 
γραμμής. Στην περίπτωση αυτή η σύμβαση που ακολουθεί ανατρέχει 
στο χρόνο έναρξης των δρομολογίων. 

25. Ο ανάδοχος υποχρεούται να εκτελεί τα δρομολόγια που ανάλαβε 
ανελλιπώς και κανονικά. Εάν για λόγους δυσμενών καιρικών συνθηκών 
δεν είναι δυνατή η προσέγγιση σε ένα λιμάνι της άγονης γραμμής, πρέ¬ 
πει να προσεγγίσει στο πλησιέστερο ασφαλέστερο λιμάνι ή όρμο για την 
αποεπιβίβαση των επιβατών, χρησιμοποιώντας στην ανάγκη τις λέμ¬ 
βους του πλοίου. 

26. Εάν σε δρομολόγιο άγονης γραμμής περιλαμβάνονται προσεγγί¬ 


σεις σε νησιά χωρίς λιμενικές εγκαταστάσεις και το πλοίο παραμένει 
στην άγκυρα, το Ε/Γ-Ο/Γ πλοίο πρέπει να φέρει οπωσδήποτε πλευρι¬ 
κές σκάλες για την ασφαλή αποεπιβίβαση των επιβατών. Επίσης το 
συμβατικό Ε/Γ πλοίο πρέπει να έχει τα κατάλληλα μέσα για την φόρ- 
τωσΐ). εμπορευμάτων και στην παραπάνω περίπτωση πλευρική Ούρα 
(μπαρκαρίζο). 

27. Το πλοίο πρέπει να εξασφαλίζει κατά προτίμηση θέσεις κρεβάτια 
στους διακινουμένους προς και από λιμένα που δεν εξυπηρετούνται από 
ελεύθερα δρομολόγια. 

2Β. Οι πλοίαρχοι των μισθωμένων πλοίων υποχρεούνται να γράφουν 
στο ημερολόγιο τον αριθμό των αποεπιβιβαζομένων επιβατών σε κάθε 
λιμάνι προσέγγισης της άγονης γραμμής. Οι πλοίαρχοι των οχηματα¬ 
γωγών πλοίων υποχρεούνται επίσης να αναγράφουν τα φορτοεκφορτω- 
θέντα οχήματα και των δε φορττγών τα φορτοεκφορτωθέντα εμπορεύ¬ 
ματα. 

2". Προσεγγίσεις του πλοίου και σε άλλα λιμάνια εκτός από τα λιμά¬ 
νια της άγονης γραμμής, επιτρέπεται μετά προηγούμενης έγκριση του 
Υπουργού Αιγαίου μετά γνώμη της ΓΕΑΣ και εφόσον από τις προσεγ¬ 
γίσεις αυτών δεν εμποδίζεται η εξυπηρέτηση της άγονης γραμμής. 

30. Το πλοίο το οποίο κατά τη μισθωτική σύμβαση προβλέπεται ότι 
θα εξυπηρετεί την άγονη γραμμή δεν μπορεί να αντικατασταθεί χωρίς 
σοβαρό λόγο και χωρίς προηγούμενη έγκριση Υπουργού Αιγαίου, σε 
καμιά δε περίπτωση το νέο πλοίο δεν μπορεί να υστερεί ουσιαστικά από 
πλευράς προσόντων από το αντικαθιστάμενο. 

X. ΜΙΣΘΩΣΕΙΣ - ΦΟΡΟΙ - ΤΕΛΗ 

3 1. Τα μισθώματα καταβάλλονται στους αναδόχους μετά από αί¬ 
τηση της μισθώτριας Εταιρείας συνοδευόμενης με τα εξής δικαιολογη- 
τικά: 

, α) Κατάσταση στην οποία αναγράφεται ο αριθμός των δρομολογίων 
που εκτελέστηκαν κατά ημερομηνία σε τρία (3) αντίγραφα. 

β) Τιμολόγιο παροχής υπηρεσιών. 

γ) Κυρωμένο αντίγραφο ημερολογίου γεφύρας σε δύο (2) αντίγραφα 
για την εκτέλεση των ταξειδίων της άγονης γραμμής. 

32. Ο ανάδοχος υποχρεώνεται στην καταβολή των φόρων, τελών 
και άλλων επιβαρύνσεων υπέρ του Δημοσίου και υπέρ τρίτων. 

33. Σε περίπτωση μη προσέγγισης σε λιμάνι της άγονης γραμμής 
για οποιοδήποτε λόγο γίνεται περικοπή μισθώματος με βάση τα μίλλια 
που δεν διανύθηκαν και την κατά μίλλι τιμή. Δεν ενεργείται περικοπή 
μισθώματος εάν η αρμόδια Λιμενική Αρχή βεβαιώσει ότι δεν ήταν δυ¬ 
νατή η προσέγγιση λόγω δυσμενών καιρικών συνθηκών ή εάν το πλοίο 
προσήγγισε σε πλησιέστερο λιμάνι έστω και αν πάλι δεν ήταν δυνατή η 
επικοινωνία με την ξηρά. 

34. Εάν η μίσθωση αφορά την σύνδεση ενός μόνο λιμανιού με άλλους 
λιμένες ελευθέρων προσεγγίσεων, η μη εκτέλεση επιφέρει περικοπή ολο¬ 
κλήρου του μισθώματος που αντιστοιχεί στη διαδρομή. 

XI. ΕΚΠΤΩΣΕΙΣ - ΚΥΡΩΣΕΙΣ - ΕΥΧΕΡΕΙΕΣ ΔΙΟΙΚΗΣΗΣ 

35. Ο μειοδότης εκπίπτει από τα δικαιώματά του μετά απόφασή του 
που εκδίδεται μετά γνώμη της ΓΕΑΣ στις εξής περιπτώσεις: 

α) Της ψευδούς υπεύθυνης δήλωσης που ορίζεται στην παρ. 5 περί¬ 
πτωση (στ’) της παρούσας. 

β) Της μη εκτέλεσης για κάθε χρόνο της σύμβασης δρομολογίων για 
ένα δίμηνο το πολύ, έστω και εάν αυτό δεν οφείλεται σε υπαιτιότητα του 
αναδόχου ή προήλθε από τυχαίο ή λόγω ανώτερης βίας περιστατικό. 

36. Σε κάθε περίπτωση έκπτωσης του αναδόχου εκτός εκείνης της 
μη εκτέλεσης δρομολογίων επί δίμηνο χωρίς υπαιτιότητα διενεργείται 
νέος διαγωνισμός μίσθωσης της γραμμής σε βάρος του έκπτωτου με συ¬ 
νέπεια να υποχρεώνεται να καταβάλλει στο Δημόσιο αποζημίωση ίση με 
τη διαφορά του χαμηλώτερου μισθώματος που είχε προσφερθεί απ’ αυ¬ 
τόν και του τυχόν υψηλώτερου που θα επιτευχθεί στον επαναληπτικό 
διαγωνισμό. 

37. Από την έκπτωση του ανάδοχου της άγονης γραμμής ο Υπουρ¬ 
γός Αιγαίου μετά γνώμη της ΓΕΑΣ μπορεί να μισθώσει με απ’ ευθείας 
ανάθεση άλλο πλοίο για την εξυπηρέτηση της γραμμής λόγω επίγουσας 
ανάγκης, με διάρκεια μίσθωσης μέχρι της υπογραφής σύμβασης μετά 
το νέο διαγωνισμό. 

38. Στην περίπτωση έκπτωσης του ανάδοχου χωρίς υπαιτιότητα του 
(παρ. 35β') το επιζήμιο για τα μέρη αποτελέσματα περιορίζεται στην 
ευχέρεια του Δημοσίου να καταγγέλλει τη μίσθωση της άγονης γραμ¬ 
μής· 

39. Ο ανάδοχος σε κάθε περίπτωση αθέτησης των συμβατικών του 
υποχρεώσεων τιμωρείται με απόφαση του Υπουργού Αιγαίου μετά 
γνώμη της ΓΕΑΣ με πρόστιμο από το 1/10 μέχρι ολόκληρου του μι- 

σθώματος ενός ταξειδίου. 

^•0. Καν ο ανάδοχος σε κάθε μισθωτικό έτος τιμωρηθεί ή για την 
εφαρμογή τοΛ ορισμών της παρούσας ή κατά την εφαρμογή διοικητι¬ 
κών διατάξεων για ίδιο παράπτωμα σε περισσότερες από πέντε (5) περι¬ 
πτώσεις, μπορεί να κηρυχθεί έκπτωτος με απόφαση του Υπουργού Αι¬ 
γαίου μετά από γνώμη της ΓΕΑΣ. Στην περίπτωση αυτή εφαρμόζονται 
οι ορισμοί της παραγράφου 36 της παρούσας. 

41. Όλοι οι όροι της παρούσας όπως και οι όροι της διακήρυξης μί¬ 
σθωσης άγονης γραμμής αποτελούν συμβατικούς όρους της σύμβασης 
μίσθωσης και πρέπει να αναφέρονται στα μισθωτήρια ή περιλαμβανό¬ 
μενα ολόκληρα ή με παραπομπές στην παρούσα και τη διακήρυξη. 

42. Η απόφαση αυτή δεν καταργεί την αριθμ. 91152/1381/ 
19.5.86, που αφορά τους γενικούς όρους διεξαγωγής δημόσιων μειο¬ 
δοτικών διαγωνισμών μίσθωσης κυρίων άγονων γραμμών του ΥΕΝ, να 
δημοσιευθεί στην εφημερίδα της Κυβερνήσεως για εφαρμογή και ισχύει 
από την δημοσίευσή της και μετά διενεργούμενους μειοδοτικούς διαγω¬ 
νισμούς. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μυτιλήνη, 8 Σεπτεμβρίου 1987 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 
-♦- 

(7) 

Γενικοί όροι διεξαγωγής δημόσιων μειοδοτικών διαγωνισμών μίσθω¬ 
σης άγονων ταχυδρομικών γραμμών. 

Ο ΥΠΟΥΡΓΟΣ ΑΙΓΑΙΟΥ 

’ Εχοντας υπόψη: 

Τη διάταξη του άρθρου 177 παρ. 2 του ΝΔ 187/1973 «περί του 
Κώδικα Δημοσίου Ναυτικού Δικαίου» (ΦΕΚ 261 Α/1973), αποφασί¬ 
ζουμε: 

Καθορίζουμε ως εξής τους Γενικούς όρους διενέργειας των δημοσίων 
μειοδοτικών διαγωνισμών για τη μίσθωση των άγονων ταχυδρομικών 
γραμμών. 

ΔΙΑΚΗΡΥΞΗ ΔΙΑΓΩΝΙΣΜΟΥ - ΔΗΜΟΣΙΟΤΗΤΑ 

1. Η διακήρυξη του διαγωνισμού ανακοινώνεται με τοιχοκόλληση 
στον πίνακα ανακοινώσεων του Υπουργείου Αιγαίου και αποστέλλεται 
στο Υπουργείο Μεταφορών - Επικοινωνιών (Δ/νση Ταχυδρομείων). 
ΕΛ-ΤΑ (Δ/νση Εκμετάλλευσης), στη Πανελλήνια Ένωση Φορτηγών 
Πλοίων, ξύλινων και σιδερένιων μέχρι 500 κοχ. στις κατά τόπους Λιμε¬ 
νικές Αρχές και Ταχυδρομικά Γραφεία, προκειμένου να τοιχοκοληθεί 
στους πίνακες ανακοινώσεων των Υπηρεσιών αυτών και να γνωστοποι¬ 
ηθεί και με κάθε άλλο πρόσφορο μέσο. Η διακήρυξη μπορεί να περιλαμ¬ 
βάνει και προδιαγραφές πλοίων που κρίνονται κατάλληλα για την εξυ¬ 
πηρέτηση συγκεκριμένης άγονης ταχυδρομικής γραμμής. 

II. ΔΙΚΑΙΩΜΑ ΣΥΜΜΕΤΟΧΗ 

2. Στους παραπάνω διαγωνισμούς που προκηρύσσονται γίνονται δε¬ 
κτοί πλοιοκτήτες ή εφοπλιστές επιβατηγών σκαφών, και σε περίπτωση 
έλλειψης αυτών, ελληνικών φορτηγών και αλιευτικών πλοίων ή και 
πλοιαρίων. Αυτοί μπορούν να παρουσιάζονται αυτοπροσώπως ή με 
αντιπροσώπους κατάλληλα εξουσιοδοτημένους. 

III. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

3. Όσοι επιθυμούν να λάβουν μέρος στον διαγωνισμό που προκηρύσ¬ 
σεται, πρέπει να υποβάλλουν στην τοπική Λιμενική Αρχή μέχρι τη 
12.00 ώρα της προηγούμενης της ημερομηνίας διενέργειας του διαγω¬ 
νισμού. τα εξής δικαιολογητικά: 

α) Αίτηση συμμετοχής που θα περιλαμβάνει τα στοιχεία του σκάφους 
που προσφέρεται για μίσθωση συγκεκριμένης γραμμής ή γραμμών 
(Όνομα. Λιμάνι και Αριθμός Νηολογίου. Κοχ) και θα συνοδεύεται με 
δήλωση ανεπιφύλακτης αποδοχής των όρων της διακήρυξης του δια¬ 
γωνισμού και της παρούσας. 

β) Πιστοποιητικό της αρμόδιας αρχής από το οποίο θα προκύπτει ότι 
ο αϊτών είναι πλοιοκτήτης ή νόμιμος εκπρόσωπος αυτού ή της πλοιο- 
κτήτριας εταιρείας που νομιμοποιείται για την μίσθωση του προσφερό- 
μενου σκάφους. 

γ) Αντίγραφο του Πρωτοκόλλου Επιθεωρήσεως του σκάφους που 
έχει εκδόσει η Ε.Ε.Π. 

δ) Πιστοποιητικό Ποινικού Μητρώου από το οποίο να προκύπτει ότι ο 
μετέχων στο διαγωνισμό δεν έχει καταδικαστεί για οποιοδήποτε κα¬ 
κούργημα ή σε βαθμό πλημμελήματος για κλοπή, απάτη ή υπεξαίρεση. 


Σε περίπτωση αδυναμίας έγκαιρης προσκόμισης του παραπάνω πιστο¬ 
ποιητικού. γίνεται δεκτή υπεύθυνη δήλωση του Ν. 105/1969 και εφό¬ 
σον ανακηρυχθεί τελευταίος μειοδότης, υποχρεούται να υποβάλλει το 
πιστοποιητικό μητρώου πριν από την κατάρτιση της μισθωτήριας σύμ¬ 
βασης. 

ε) Δήλωση του Ν. 105/1969 ότι ο μετέχων δεν έχει κηρυχθεί έκ¬ 
πτωτος μέχρι τότε από σύμβαση μίσθωσης θαλάσσιας ταχυδρομικής 
γραμμής. _ 

στ) Εγγύηση όπως αυτή καθορίζεται με την διακήρυξη του διαγωνι¬ 
σμού. 

IV. ΣΥΓΚΡΟΤΗΣΗ ΕΠΙΣΤΡΟΦΗΣ ΔΙΑΓΩΝΙΣΜΟΥ 

4. Ο μειοδοτικός διαγωνισμός διενεργείται δημόσια στο τοπικό Λιμε¬ 
νικό Κατάστημα, ενώπιον επιτροπής που συγκροτείται με απόφαση του 
Προϊσταμένου της Λιμενικής Αρχής που καθορίζεται με απόφαση του 
Υπουργού Αιγαίου περί προκήρυξης του διαγωνισμού και αποτελείται 
από τον Προϊστάμενο της Λιμενικής Αρχής ως Πρόεδρο, ένα υπάλληλο 
του Υπουργείου Αιγαίου, τον Προϊστάμενο της Ταχυδρομικής Υπηρε¬ 
σίας και ένα εκπρόσωπο της τοπικής Δημοτικής ή Κοινοτικής Αρχής ή 
ενός Δημόσιου Υπάλληλου σαν μέλη. Ο Προϊστάμενος της Λιμενικής 
Αρχής με ανακοίνωση που βγάζει τέσσερις (4) ημέρες τουλάχιστο πριν 
από τη διεξαγωγή του διαγωνισμού και ανακοινώνει με τοιχοκόλληση 
έξω από το Λιμενικό Κατάστημα ή τον συνήθη χώρο, παραθέτει πλήρη 
στοιχεία του διαγωνισμού (Γραμμή, απαιτούμενο σκάφος, αριθμό δρο¬ 
μολογίων. περίοδο μίσθωσης, ημερομηνία και ώρα έναρξης και λήξης 
του διαγωνισμού). 

ΔΙΕΞΑΓΩΓΗ ΔΙΑΓΩΝΙΣΜΟΥ 

5. α) Εαν κατά τη διάρκεια διεξαγωγής του διαγωνισμού που καθορί¬ 
ζεται από την ανακοίνωση του προηγούμενου όρου δεν υπάρξουν προ¬ 
σφορές ο διαγωνισμός παρατείνεται επί μια (1) ώρα μετά το πέρας της 
οποίας η συνεδρίαση της Επιτροπής τερματίζεται. 

β) Οι προσφορές γίνονται προφορικά ξεχωριστά για κάθε γραμμή και 
το μίσθωμα προσφέρεται για το δρομολόγιο ή τις προσεγγίσεις που κα¬ 
θορίζονται στη διακήρυξη. Επιτρέπεται η προσφορά περισσοτέρων του 
ενός σκαφών για κάθε γραμμή από κάθε μειοδότη εφόσον αυτά είναι της 
ίδιας κατηγορίας. 

γ) Σε περίπτωση υποβολής για κακή συμμετοχή στον διαγωνισμό 
κ.λπ. η Επιτροπή διακόπτει προσωρινά το διαγωνισμό, για όσο χρόνο 
απαιτείται να αποφασίσει επί της ενστάσεως που υποβλήθηκε. Οι απο¬ 
φάσεις της επιτροπής για τις υποβαλλόμενες ενστάσεις είναι τελεσίδικες. 

δ) Για τη διενέργεια του διαγωνισμού καταρτίζεται σχετικό πρακτικό 
στο οποίο αναγράφονται οι προσφορές των μειοδοτών κατά γραμμή. 
Στο ίδιο πρακτικό αναγράφονται οι τυχόν ενστάσεις που υποβλήθηκαν 
και οι αποφάσεις της Επιτροπής. Επίσης η Επιτροπή στο πρακτικό μπο¬ 
ρεί να αναφέρει εάν τα αποτελέσματα του διαγωνισμού κρίνονται συμφέ¬ 
ροντα για το Δημόσιο η κρίση όμως της Επιτροπής δεν δεσμεύει το 
Υπουργείο Αιγαίου όσον αφορά την κατακύρωση ή μη του αποτελέσμα¬ 
τος. 

VI. ΑΝΤΙΠΡΟΣΦΟΡΕΣ 

6. Κατα την διεξαγωγή των μειοδοτικών διαγωνισμών, αντιπροσφο¬ 
ρές δεν γίνονται δεκτές. 

II. ΕΠΑΝΑΛΗΨΗ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΛΟΓΩ ΜΗ 
ΠΡΟΣΕΛΕΥΣΗΣ ΕΝΔΙΑΦΕΡΟΜΕΝΩΝ 

7. Για όσες γραμμές δεν προσήλθαν μειοδότες, ο διαγωνισμός επανα¬ 
λαμβάνεται από την ίδια επιτροπή μετά από εξ (6) ημέρες, την ίδια ώρα 
και στον ίδιο τόπο. 

8. Σε περίπτωση μη προσελεύσεως μειοδοτών με τις ίδιες προϋποθέ¬ 
σεις του προηγούμενου όρου πραγματοποιείται δεύτερος και τρίτος επα¬ 
ναληπτικός διαγωνισμός. 

9. Οι επαναληπτικοί διαγωνισμοί ανακοινώνονται με τοιχοκόλληση 
έξω από το Λιμενικό Κατάστημα ή στον συνήθη πίνακα ανακοινώσεων 
αυτού που περιλαμβάνει τα στοιχεία του όρου 4. Η ανακοίνωση γίνεται 
με μέριμνα του Προέδρου της Επιτροπής του όρου 4, προ τεσσάρων (4) 
ημερών τουλάχιστον από την ημερομηνία διεξαγωγής κάθε διαγωνι¬ 
σμού. 

VII. ΔΙΑΔΙΚΑΣΙΑ ΕΓΚΡΙΣΗΣ ΠΡΑΚΤΟΡΩΝ 

10. Μετά την διεξαγωγή κάθε διαγωνισμού, ο Πρόεδρος της κατά 
τον όρον 4 Επιτροπής αναφέρει με σήμα στο Υπουργείο Αιγαίου τα εξής 
στοιχεία για κάθε άγονη γραμμή: 

α) Στην περίπτωση που δεν εμφανίστηκε κανείς μειοδότης αναφέρει 
απλά το γεγονός και ενεργεί στη συνέχεια επαναληπτικούς διαγωνι¬ 
σμούς. 

β) Στη περίπτωση εμφάνισης ενός ή περισσοτέρων μειοδοτών αναφέ¬ 
ρει για κάθε έναν: 

- Πλήρη στοιχεία σκάφους (Ε/Γ, Φ/Γ, Α/Κ) όνομα, λιμάνι και 
αριθμό νηολόγησης, κοχ, ταχύτητα. 

- Στοιχεία μειοδότη (επώνυμο, όνομα, Δ/νση κατοικίας). 

- Την κατά μήνα αποζημίωση. 

- Τα αποτελέσματα του ελέγχου των δικαιολογητικών ότι πληρούν 
τους όρους της διακήρυξης. 

- Την άποψη της Επιτροπής εάν συμφέρει ή όχι στο Δημόσιο το απο¬ 
τέλεσμα του διαγωνισμού. 

11. Τα βάσει των παραπάνω αναφορών αποτελέσματα των διαγωνι¬ 
σμών αξιολογούνται από την Υπηρεσία η οποία και εισηγείται στον 
Υπουργό Αιγαίου: 

α) Την μη επανάληψη του διαγωνισμού στις περιπτώσεις που υπάρ¬ 
χει μεν ένας μειοδότης πλην όμως η προσφορά του κρίνεται συμφέρουσα 
στο δημόσιο. Εφόσον ο Υπουργός συμφωνήσει με την υπηρεσιακή εισή¬ 
γηση, ειδοποιείται ο Πρόεδρος της Επιτροπής του όρου 4 να υποβάλλει 
το σχετικό πρακτικό και τα λοιπά δικαιολογητικά. Ο Υπουργός μπορεί 
να εγκρίνει την έναρξη εξυπηρέτησης της γραμμής πριν από τη Γνωμο¬ 
δότηση της Επιτροπής Ακτοπλοϊκών Συγκοινωνιών ή της κατάρτισης 
της μισθωτήριας σύμβασης με την επιφύλαξη της τήρησης του όρου 12 
της παρούσας. 

β) Τη μη επανάληψη του διαγωνισμού στις περιπτώσεις που υπάρ¬ 
χουν περισσότεροι μειοδότες με την ίδια προσφορά και το αποτέλεσμα 
κρίνεται συμφέρον για το δημόσιο και την επιλογή αυτού και προσφέρει 
το καταλληλότερο σκάφος από πλευράς κατηγορίας, κοχ. και ταχύτη¬ 
τας. Εφόσον ο Υπουργός συμφωνήσει με την Υπηρεσιακή Εισήγηση 
μπορεί να ακολουθηθεί η διαδικασία της προηγούμενης παραγράφου α. 

γ) Την πρόσκληση του τελευταίου μειοδότη να μειώσει το προσφερό- 
μενο μίσθωμα. Εφόσον αυτός αποδεχτεί, διατάσσεται ο Πρόεδρος της 
Επιτροπής του όρου 4 να υποβάλλει τα σχετιλά πρακτικά και τα δικαιο- 
λογητικά στο Υπουργείο Αιγαίου και στη συνέχεια ακολουθείται η δια¬ 
δικασία της περίπτωσης α του παρόντος όρου. 

ε) Σε όσες περιπτώσεις το αποτέλεσμα του διαγωνισμού δεν κρίνεται 
συμφέρον για το δημόσιο από την Υπηρεσία ή τον Υπουργό Αιγαίου ο 
Πρόεδρος της επιτροπής του όρου 4 διατάσσεται να επαναλάβει τον δια¬ 
γωνισμό με τη διαδικασία του όρου 14. Στη περίπτωση αυτή δεν υπο¬ 
βάλλονται στο Υπουργείο Αιγαίου πρακτικά διενέργειας του διαγωνι¬ 
σμού. Εννοείται ότι τα πρακτικά θα υποβληθούν στη συνέχεια εφόσον 
συντρέξουν οι περιπτώσεις των παραπάνω α. β ή γ του παρόντα όρου. 

ε) Ο Υπουργός Αιγαίου δεν υποχρεώνεται να κατακυρώσει το αποτέ¬ 
λεσμα του διαγωνισμού στον τελευταίο μειοδότη του διαγωνισμού, αλλά 
μπορεί να επιλέξει και άλλον που μετείχε και προσέφερε για τη γραμμή 
μεγαλύτερο μίσθωμα εφόσον το πλοίο του κρίνεται περισσότερο κατάλ¬ 
ληλο για την εξυπηρέτηση της συγκεκριμένης γραμμής. 

12. Τα πρακτικά των διαγωνισμών και τα σχετικά δικαιολογητικά. 
μόλιν περιέλθουν στο Υπουργείο Αιγαίου γίνεται έλεγχος από πλευράς 
πληρότητας. Εφόσον βρεθούν πλήρη, το θέμα εισάγεται στην κατά το 
Άρθρο 171 παρ. 4 του ΚΔΝΔ Γνωμοδοτική Επιτροπή Ακτοπλοϊκών 
Συγκοινωνιών η οποία μετά εισήγηση της Υπηρεσίας γνωμοδοτεί εάν 
το αποτέλεσμα του διαγωνισμού είναι συμφέρον ή όχι για το δημόσιο. Η 
γνωμοδότηση υποβάλλεται στον Υπουργό Αιγαίου χωρίς να είναι υπο¬ 
χρεωτική γι’ αυτόν. Στη συνέχεια μπορούν να προκύψουν οι εξής περι¬ 
πτώσεις: 

α) Απόφαση του Υπουργού Αιγαίου για κατακύρωση του αποτελέ¬ 
σματος του διαγωνισμού που έγινε σαν συμφέροντα για το δημόσιο. Στη 
περίπτωση αυτή και εφόσον ο μειοδότης είχε αρχίσει την εξυπηρέτηση 
της γραμμής κατά τα οριζόμενα στον όρο 11-α-β-γ η σύμβαση που κα¬ 
ταρτίζεται έχει αναδρομική ημερομηνία, από τότε που άρχισε η εξυπη¬ 
ρέτηση της γραμμής. 

β) Απόφαση του Υπουργού Αιγαίου για μη κατακύρωση του αποτε¬ 
λέσματος και επανάληψη του διαγωνισμού. Στη περίπτωση αυτή εφό¬ 
σον ο μειοδότης άρχισε ήδη την εξυπηρέτηση της γραμμής κατά τα ορι¬ 
ζόμενα στον όρο 11-α-β-γ, δεν νομιμοποιείται για τη λήψη αποζημίω¬ 
σης για την εξυπηρέτηση της γραμμής στο ενδιάμεσο διάστημα. 

13. Εφόσον τα δικαιολογητικά δεν βρεθούν πλήρη, διατάσσεται ο 
Πρόεδρος της Επιτροπής του όρου 4 όπως σε ορισμένη προθεσμία καλέ- 
σει τον τελευταίο μειοδότη να τα συμπληρώσει. Εφόσον τα δικαιολογη- 
τικά συμπληρωθούν ακολουθείται η διαδικασία του όρου. 

1 I. Εφόσον τα δικαιολογητικά συμπληρωθούν διενεργείται νέος 
μειοδοτικός διαγωνισμός και εφόσον έχει γίνει έναρξη εξυπηρέτησης της 
γραμμής κατά τα οριζόμενα στον όρο 11-α-β-γ δεν χορηγείαι αποζημί¬ 


ωση για το ενδιάμεσο διάστημα. 

IX. ΕΠΑΝΑΛΗΨΗ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΕΦΟΣΟΝ 
ΤΟ ΠΡΟΣΦΕΡΟΜΕΝΟ ΜΙΣΘΩΜΑ ΚΡΙΝΕΤΑΙ ΟΤΙ ΔΕΝ ΣΥΜΦΕ¬ 
ΡΕΙ ΤΟ ΔΗΜΟΣΙΟ 

14. α) Σε όσες περιπτώσεις κατά το Κεφάλαιο VIII, προβλέπεται επα¬ 
νάληψη του διαγωνισμού, αυτή διενεργείται μετά διατάγη του Υπουρ¬ 
γού Αιγαίου προς τον Πρόεδρο της επιτροπής του όρου 4. Ο επαναλη¬ 
πτικός διαγωνισμός διενεργείται από την ίδια επιτροπή, στον ίδιο τόπο, 
σε ημερομηνία που καθορίζει η διαταγή του Υπουργού Αιγαίου και την 
ώρα που καθορίζει η Επιτροπή σύμφωνα με τον όρο 5 οριζόμενα. 

β) Ο επαναληπτικός διαγωνισμός ανακοινώνεται κατά τα οριζόμενα 
στον όρο 4. 

γ) Μετά από κάθε επαναληπτικό διαγωνισμό ο Πρόεδρος της Επι¬ 
τροπής του όρου 4 ενεργεί σύμφωνα με τα οριζόμενα στον όρο 10 και 
ακολουθεί στη συνέχεια - και ανάλογα με το αποτέλεσμα που θα προκό¬ 
ψει - τη διαδικασία των όρων 11, 12, 13. 

δ) Εφόσον στον παραπάνω επαναληπτικό διαγωνισμό ή δεν προσέλ- 
θει μειοδότης ή το αποτέλεσμα κριθεί ασύμφορο για το Δημόσιο, το 
Υπουργείο Αιγαίου μπορεί να διατάξει τη διενέργεια μέχρι τριών (3) 
ακόμη επαναληπτικών διαγωνισμών με την τήρηση της διαδικασίας 
της περίπτωσης α' του παρόντα όρου. 

\. ΕΚΔΟΣΗ ΑΠΟΦΑΣΗΣ ΜΙΣΘΩΣΗΣ 

15. Μετά την κατά τον όρο 12 απόφαση του Υπουργού Αιγαίου για 
έγκριση του αποτελέσματος του διαγωνισμού, εκδίδεται απόφαση μί¬ 
σθωσης της γραμμής. Η απόφαση εκδίδεται μέσα σε προθεσμία μέχρι 
τριάντα (30) ημέρες από την ημερομηνία γνωμοδότησης της Γ Ε Α Σ. 
Μετά την πάροδο της παραπάνω προθεσμίας και εφόσον διενεργούνται 
επαναληπτικοί διαγωνισμοί κατά το Κεφάλαιο IX, ή η γραμμή θεωρεί¬ 
ται ότι δεν κατακυρώθηκε. 

16. Εφόσον ο Υπουργός αποδεχθεί το αποτέλεσμα του διαγωνισμού 
σαν συμφέρον για το δημόσιο, μετά την κατά τον προηγούμενο όρο γνω¬ 
μοδότηση της ΓΕΑΣ, η Υπηρεσία μπορεί πριν από την έκδοση της από¬ 
φασης μίσθωσης, να εγκρίνει την έναρξη δρομολογίων με σήμα προς τη 
Λιμενική Αρχή του αφετήριου λιμανιού και στη Λιμενική Αρχή που 
έκανε το διαγωνισμό εφόσον είναι διαφορετική. Στη περίπτωση αυτή η 
σύμβαση μίσθωσης που καταρτίζεται στη συνέχεια αναδράμει στο χρόνο 
έναρξης των δρομολογίων. Στον ίδιο χρόνο αναδράμει η μισθωτήρια 
σύμβαση εφόσον η έναρξη των δρομολογίων πραγματοποιήθηκε προ 
της σύγκλησης της Γ.Ε.Α.Σ. κατά τον όρο II οριζόμενα. 

XI. ΥΠΟΓΡΑΦΗ ΜΙΣΘΩΤΗΡΙΟΥ ΣΥΜΒΑΣΗΣ 

17. Μέσα στην προθεσμία τριάντα (30) ημερών από την έκδοση της 
απόφασης μίσθωσης, αυτός στον οποίο κατακυρώθηκε το αποτέλεσμα 
του διαγωνισμού, αποκαλούμενος στο εξής «ανάδοχος» υποχρεούται να 
παρουσιαστεί στη Λιμενική Αρχή που έγινε ο διαγωνισμός και να υπο¬ 
γράψει τη σύμβαση μίσθωσης με τον Προϊστάμενο της Λιμενικής Αρ¬ 
χής. ο οποίος ενεργεί ως αντιπρόσωπος του Υπουργού Αιγαίου που εκ¬ 
προσωπεί το Δημόσιο. 

18. Ο Προϊστάμενος της Λιμενικής Αρχής μπορεί με πρωτοβουλία 
του ή μετά διαταγή του Υπουργού Αιγαίου να τάξει στον ανάδοχο συ- 
ντομώτερο χρονικό διάστημα από τις τριάντα (30) ημέρες, για την υπο¬ 
γραφή της μισθωτήριας σύμβασης. 

19. Στη περίπτωση που ο ανάδοχος δεν παρουσιαστεί για υπογραφή 
της μισθωτήριας σύμβασης της γραμμής και κάθε απαίτησης για μι¬ 
σθώματα λόγω έναρξης δρομολογίων πριν από την υπογραφή της σύμ¬ 
βασης μίσθωσης. 

20. Εφόσον συντρέξει η παραπάνω περίπτωση το Υπουργείο Αιγαίου 
μπορεί να αναθέσει την εξυπηρέτηση της γραμμής απ’ ευθείας σε άλλον 
ανάδοχο μετά συνεννόηση με τον προϊστάμενο της κατά τον όρο 4 Λιμε¬ 
νικής Αρχής, ο οποίος στη συνέχει θα συνεννοηθεί με την αρμόδια Ταχυ¬ 
δρομική Υπηρεσία. Εφόσον η δαπάνη που θα προκόψει θα είναι μεγαλύ¬ 
τερη από εκείνη που θα καταβαλόταν στον μη προσελθόντα για την υπο¬ 
γραφή της σύμβασης μίσθωσης ανάδοχο, ο τελευταίος είναι αστικά 
υπεύθυνος για την καταβολή της διαφοράς σ’ αυτόν που ανέλαβε προ¬ 
σωρινά την εξυπηρέτηση γραμμής. Η απαίτηση αυτού που ανέλαβε 
προσωρινά την εξυπηρέτηση της γραμμής πιστοποιείται με βεβαίωση 
της Λιμενικής Αρχής. 

II. ΥΠΟΧΡΕΩΣΕΙΣ ΑΝΑΔΟΧΟΥ. 

21. Ο ανάδοχος κατά τη διάρκεια της μίσθωσης, υποχρεούται: 

α) Να εξυπηρετεί τη γραμμή με το συμβατικό σκάφος, μπορεί δε σε 

περίπτωση ακινησίας του για οποιονδήποτε λόγο να αντικαθιστά τούτο 
με άλλο από έγκριση του Υπουργού Αιγαίου. Στη περίπτωση αυτή ο 

πλοιοκτήτης του αναπληρωματικού σκάφους αναλαμβάνει τις υποχρε¬ 
ώσεις του αναδόχου. 

β) Να διατηρηθεί καθ’ όλη τη διάρκεια της μισθωτικής περιόδου το 
συμβατικό σκάφος στη προβλεπόμενη από τη σύμβαση και τους όρους 
διενέργειας της μίσθωσης, κατάσταση. 

γ) Να εκτελεί με συνέπεια και ακρίβεια τα δρομολόγια, ανταποκρινό- 
μενος στις ημερομηνίες, στις ώρες (εφόσον προβλέπονται) και τον 
αριθμό, όπως καθορίζονται από την αρμόδια ταχυδρομική Υπηρεσία. 
Με αίτηση του ενδιαφερομένου ανάδοχου μπορεί να εγκρίνονται από την 
αρμόδια Λιμενική Αρχή, σύμφωνα με τις διατάξεις του ΠΔ 814/1974 
(ΦΕΚ 359Α/74) και ελεύθερες προσεγγίσεις του σκάφους που δεν περι¬ 
λαμβάνονται στα άγονα δρομολόγια, εφόσον με αυτές δεν επηρεάζεται η 
εκτέλεση των άγονων δρομολογίων. Στην περίπτωση αυτή ο Προϊστά¬ 
μενος της Λιμενικής Αρχής συνεννοείται με την αρμόδια Ταχυδρομική 
Υπηρεσία. 

δ) Να φροντίζει για τη μεταφορά των ταχυδρομικών σάκκων, φακέλ- 
λων, δεμάτων και λοιπών αντικειμένων τα οποία πρέπει να ασφαλίιζει 
και να τα τοποθετεί σε ιδιαίτερο διαμέρισμα κλεισμένο και ασφαλισμένο. 
Να μεριμνά για τον εφοδιασμό του σκάφους με κατάλληλα αδιάβροχα 
για την προστασία των ταχυδρομικών αποστολών σέ περιπτώσεις δυ¬ 
σμενών καιρικών συνθηκών. 

ε) Να παραδίδει ιδιοχείρως ή με εξουσιοδοτημένο εκπρόσωπό του 
μετά έγκριση αυτού από τη τοπική ταχυδρομική Υπηρεσία, χωρίς πρό¬ 
σθετη αποζημίωση, τα ταχυδρομικά δέματα και γενικά τα υλικά της 
Ταχυδρομικής Υπηρεσίας με απόδειξη στα κατά τόπους ταχυδρομικά 
Γ ραφεία, ή Πρακτορεία ή σε έλλειψη αυτών στον προ του συνήθους τό¬ 
που αγκυροβολιάς χώρο. Η εκφόρτωση των ταχυδρομικών αντικειμέ¬ 
νων πρέπει να γίνεται αμέσως με τον κατάπλου του σκάφους και πριν 
την αποβίβαση επιβατών ή την εκφόρτωση -άλλων εμπορευμάτων. Η 
παράδοση και παραλαβή των ταχυδρομικών αποστολών γίνεται με 
υπογραφή συνοδευτικών καταστάσεων που οι ανάδοχοι εφοδιάζονται 
από την ταχυδρομική Υπηρεσία. Εφόσον η Ταχυδρομική Υπηρεσία ορί¬ 
ζει δικό της όργανο ή εργολάβο για τη παράδοση και παραλαβή του Τα¬ 
χυδρομικού υλικού στο σκάφος, οι υποχρεώσεις του ανάδοχου αρχίζουν 
και τελειώνουν από την παραλαβή στη παράδοση του υλικού. 

στ) Να προστατεύει, να μην αλλοιώνει, ρυπαίνει ή καταστρέφει τα 
προς μεταφοράν ταχυδρομικά δέματα, αντικείμενα ή υλικά. 

ζ) Να δέχεται δωρεάν κατά ταξείδι τη μεταφορά δύο (2) υπαλλήλων 
της ταχυδρομικής υπηρεσίας που διακινούνται στη γραμμή κατά την 
εκτέλεση των καθηκόντων τους. 

η) Να συμμορφώνεται προς τις ισχύουσες ή εκδοθησόμενες κατά τη 
διάρκεια της μισθωτικής περιόδου οδηγίες ή κανονισμούς της ταχυδρο¬ 
μικής υπηρεσίας για ασφαλή και έγκαιρη μεταφορά των ταχυδρομικών 
γενικά αποστολών. 

θ) Να μη μεταφέρει επιστολές ή άλλα αντικείμενα που υπάγονται στο 
ταχυδρομικό μονοπώλιο, για επίδοση στους παραλήπτες ή κατάθεση 
στο ταχυδρομείο, έστω και αν επικολλήσει σ’ αυτά το γραμματόσημο 
που αναλογεί, εκτός έαν έχει ειδική άδεια της Ταχυδρομικής Υπηρε¬ 
σίας. 

III. ΚΥΡΩΣΕΙΣ 

22. Εφόσον ο ανάδοχος άγονης ταχυδρομικής γραμμής υποπέσει σε 
παράβαση των υποχρεώσεων του που περιλαμβάνονται στον προηγού¬ 
μενο όρο και ειδικώτερα: 

α) Ακινητοποιήσει το σκάφος του περισσότερο από οχτώ (8) συνεχείς 
ημέρες ή δεν εκτελέσει τρία (3) συνεχή δρομολόγια χωρίς να μεριμνήσει 
για την αντικατάστασή του, έστω και αν αυτή πραγματοποιηθεί με μέρι¬ 
μνα του Υπουργού Αιγαίου μετά από πρόταση της τοπικής Λιμενικής 

Αρχής. 

β) Δεν διατηρεί το σκάφος στην κατάσταση που προβλέπουν οι όροι 
της σύμβασης μίσθωσης και 

γ) Δεν εκτελεί με συνέπεια και ακρίβεια τα καθοριζόμενα δρομολόγια 
επιβάλλονται οι εξής κυρώσεις, οι οποίες είναι ανεξάρτης. της περικο¬ 
πής μισθώματος ή άλλων ποινικών και πειθαρχικών κυρώσεων. 

23. Για παράβαση της περίπτωσης όρου 22α: 

α) Από την αρμόδια Λιμενική Αρχή επιβάλλεται πρόστιμο μέχρι δέκα 
χιλιάδων (10.000) δραχμών υπέρ του δημοσίου εισπραττόμενο κατά 
τις διατάξεις περί δημόσιων εσόδων. 

β) Εφόσον η ακινησία οφείλεται σε δυσμενείς καιρικές συνθήκες μετά 
πιστοποίηση από τη Λιμενική Αρχή, δεν επιβάλλεται πρόστιμο. 

γ) Εφόσον η ακινησία οφείλεται σε μηχανική βλάβη ή ατύχημα δεν 
επιβάλλεται πρόστιμο, εφόσον όμως παρέλθει το χρονικό διάστημα των 


οκτώ (8) ημερών ή τριών συνεχών δρομολογίων επιβάλλεται πρόστιμο 
εάν ο ανάδοχος δεν μεριμνήσει για την αντικατάσταση του σκάφους. 

■ δ) Ανεξάρτητα από τα παραπάνω το Υπουργείο Αιγαίου στις περι¬ 
πτώσεις α' και γ' του παρόντα όρου μπορεί να μισθώνει σκάφος με απ’ 
ευθείας ανάθεση για προσωρινή εξυπηρέτηση της γραμμής και ειδικό¬ 
τερα: 

(1) Στην περίπτωση α' του παρόντα όρου από την έναρξη της αδι¬ 
καιολόγητης ακινησίας του σκάφους. Εφόσον η δαπάνη είναι μεγαλύ¬ 
τερη ο πρώτος ανάδοχος είναι αστικά υπεύθυνος για την καταβολή της 
διαφοράς. 

(2) Στην περίπτωση γ' του παρόντα όρου από την ακινησία του σκά¬ 
φους ή μετέπειτα, με διακανονισμό της δαπάνης σύμφωνα με την παρα¬ 
πάνω (α) υποπερίπτωση. 

24. Για παράβαση της περίπτωσης β' του όρου 22: 

α) Η αρμόδια Λιμενική Αρχή παρέχει εύλογη προθεσμία όχι μεγαλύ¬ 
τερη των είκοσι (20) ημερών προς τον ανάδοχο για να πρόβεί στην απο¬ 
κατάσταση των προσόντων του σκάφους, επιβάλλουσα συγχρόνως πρό¬ 
στιμο μέχρι δέκα χιλιάδων (10.000) δραχμών υπέρ του δημοσίου ει- 
σπραττόμενο σύμφωνα με τις διατάξεις περί Δημοσίων εσόδων. 

β) Αφού παρέλθει άπρακτη η παραπάνω προθεσμία παρέχεται νέα 
δέκα (10) ημερών και επιβάλλεται πρόστιμο διπλάσιο του προηγούμε¬ 
νου. 

25. Για παράβαση της περίπτωσης γ’ του όρου 22: 

α) Εφόσον η παράβαση δεν οφείλεται στην περίπτωση α' του όρου 22 
για την οποία προβλέπονται ίδιες κυρώσεις επιβάλλεται από τη Λιμε¬ 
νική Αρχή πρόστιμο πάλι μέχρι δέκα χιλιάδες (10.000) δραχμές ανά¬ 
λογα με τη βαρύτητα της παράβασης. 

β) Σε περίπτωση υποτροπής το πρόστιμο διπλασιάζεται και εισπράτ- 
τεται πάντα σύμφωνα με τις διατάξεις περί Δημοσίων εσόδων. 

26. α) Για κάθε παράβαση των υποχρεώσεων του αναδόχου που 
αναφέρονται στις παραγρ. δ, ε, στ, ζ, η και θ του όρου 21 επιβάλλεται με 
απόφαση της περιφερειακής Μονάδας Διοίκησης ΕΛ-ΤΑ κοινοποιούμε¬ 
νης στο αρμόδιο Δημόσιο Ταμείο και Λιμενική Αρχή, πρόστιμο από πέ¬ 
ντε χιλιάδων (5.000) μέχρι δέκα χιλιάδων (10.000) δραχμών υπέρ του 
Δημοσίου ανάλογα με τη βαρύτητα της περίπτωσης. 

β) Σε περίπτωση πρώτης υποτροπής το πρόστιμο διπλασιάζεται και 
δεύτερης τετραπλασιάζεται. 

γ) Ειδικά για τις παραβάσεις της περίπτωσης στ' του όρου 21 ο 
Προϊστάμενος της περιφερειακής Μονάδας των ΕΛ-ΤΑ με απόφασή του 
καταλογίζει στον ανάδοχο την ολική αξία ή μέρος της αξίας των αλλοι- 
ωθέντων, φθαρέντων ή χαθέντων αντικειμένων. 

Η αξία αυτή καθορίζεται και εισπράττεται σύμφωνα με τα ισχύοντα 
στη ταχυδρομική υπηρεσία σε ανάλογες περιπτώσεις. 

Κατά των επιβαλλομένων από ΕΛ-ΤΑ προστίμων χωρίς έφεση εντός 
δεκαημέρου από την κοινοποίηση της σχετικής απόφασης. 

Στην έφεση αποφαίνεται αμετάκλητα ο Υπουργός Μεταφορών και 
Επικοινωνιών στον οποίο υποβάλλεται με όλα τα στοιχεία της υπόθεσης 
και γνωμοδότηση της περιφερειακής Μονάδας ΕΛ-ΤΑ που επέβαλε την 
ποινή με κοινοποίηση στο αρμόδιο Δημόσιο Ταμείο. 

27. Για κάθε παράβαση των υποχρεώσεων του αναδόχου του όρου 
21,ο Προϊστάμενος της Λιμενικής Αρχής αναφέρει στο Υπουργείο Αι¬ 
γαίου, περιγράφοντας το είδος της παράβασης και εάν διαπράχθηκε για 
πρώτη φορά ή καθ’ υποτροπή. Για τις περιπτώσεις του όρου 21, α, β, γ, 
ο ανάδοχος μέσα σε πέντε (5) ημέρες από της κοινοποίησης σ’ αυτόν της 
απόφασης επιβολής προστίμου, μπορεί να προσφύγει μέσω της Λιμενι¬ 
κής Αρχής στο Υπουργείο Αιγαίου. 

Ο Προϊστάμενος της Λιμενικής Αρχής μέσα σε τρεις (3) ημέρες υπο¬ 
βάλλει το φάκελλο της υπόθεσης στο Υπουργείο Αιγαίου κοινοποιώντας 
τη σχετική αναφορά στο Δημόσιο Ταμείο που είχε αποσταλεί και η από¬ 
φαση επιβολής του προστίμου. Ο Υπουργός Αιγαίου μέσα σε τριάντα 
(30) ημέρες από την ημερομηνία άσκησης της έφεσης, μετά γνωμοδό¬ 
τηση της ΓΕΑΣ, αποφαίνεται τελεσίδικα δυνάμενος να μειώσει ή απα¬ 
λείψει αλλά και να αυξήσει το πρόστιμο μέχρι το προβλεπόμενο όριο εφό¬ 
σον αυτό δεν εξαντλήθηκε από τον Προϊστάμενο της Λιμενικής Αρχής. 
Η απόφαση του Υπουργού Αιγαίου από της κοινοποίησής του στο Δημό¬ 
σιο Ταμείο γίνεται εκτελεστή αφού έχει αναβληθεί μέχρι τότε η εκτέλεση 
της πρωτοβάθμιας απόφασης του προϊσταμένου της Λιμενικής Αρχής. 

IV. ΧΡΟΝΟΣ ΚΑΤΑΒΟΛΗΣ ΜΙΣΘΩΜΑΤΟΣ 

28. Το μίσθωμα που οφείλεται στον ανάδοχο καταβάλλεται στο τέ¬ 
λος κάθε δεδουλευμένου μήνα με έκδοση χρηματικού εντάλματος από 
τα κατά τόπους Δημόσια Ταμεία. 

XV. ΠΕΡΙΚΟΠΗ ΜΙΣΘΩΜΑΤΟΣ 

29. Για κάθε περίπτωση μη πραγματοποιήσεως εχγεχριμένων δρο¬ 
μολογίων ή προσεγγίσεων, ανεξάρτητα αν οφείλεται σε υπαιτιότητα ή 
μη του ανάδοχου και άσχετα από τις τυχόν επιβαλλόμενες κυρώσεις 
από άλλες διατάξεις, γίνεται περικοπή μισθώματος ως εξής: 

α) Για μη ολοκλήρωση δρομολογίων περικόπτεται το χρηματικό 
ποσό που αντιστοιχεί σ’ αυτό. Για τον υπολογισμό της περικοπής διαι¬ 
ρείται η μηνιαία αποζημίωση με τον αριθμό των υποχρεωτικών για τη 
περίοδο αυτή δρομολογίων. Το πηλίκον που προκύπτει αποτελεί το για 
κάθε δρομολόγιο οφειλόμενο μίσθωμα, οπότε περικόπτεται ποσό ίσο με 
τον αριθμό των μη εκτελεσθέντων δρομολογίων. 

β) Για μη προσέγγιση σε λιμάνι άγονης γραμμής περικόπτεται ποσό 
ανάλογο με τη μιλλιομετρική αποζημίωση. Το ποσό της μιλλιομετρικής 
αποζημίωσης βρίσκεται με τη διαίρεση του κατά δρομολόγιο μισθώμα-' 
τος με τον αριθμό των μιλλίων του δρομολογίου. 

'νΐ. ΕΚΠΤΩΣΗ ΑΝΑΔΟΧΟΥ 

30. Ανεξάρτητα των προβλεπομένων κυρώσεων στο Κεφάλαιο XIII, 
ο ανάδοχος κηρύσσεται έκπτωτος από την άγονη ταχυδρομική γραμμή 
που εξυπηρετεί εφόσον: 

α) Παραβεί τον όρο 21 (περίπτωση α). 

Η έκπτωση γίνεται εφόσον ο ανάδοχος δεν μερίμνησε για την αντι¬ 
κατάσταση του σκάφους του εάν η ακινησία περάσει τις οκτώ (8) ημέρες 
ή τα τρία (3) συνεχή δρομολόγια. Η έκπτωση γίνεται μετά από αναφορά 
της Λιμενικής Αρχής με απόφαση του Υπουργού Αιγαίου, κατόπιν γνώ¬ 
μης της ΓΕΑΣ. Εφόσον η μη εκτέλεση των δρομολογίων οφείλεται σε 
δυσμενείς καιρικές συνθήκες, δεν χωρεί έκπτωση. 

β) παράβαση όρου 21 (περίπτ. β και γ). 

Μετά την εξάντληση των κυρώσεων του Κεφαλαίου XIII αναφορικά 
με τις παραπάνω παραβάσεις η έκπτωση γίνεται μετά από αναφορά του 
προϊσταμένου της Λιμεν. Αρχής, με απόφαση του Υπουργού Αιγαίου, 
κατόπιν γνώμης της ΓΕΑΣ. 

γ) Παράβαση όρου 21 (περίπτ. δ, ε, στ, ζ, η και θ). 

Μετά την εξάντληση των κυρώσεων του Κεφαλαίου XIII η έκπτωση 
χωρεί μετά αναφορά της Λιμενικής Αρχές με απόφαση του Υπουργού 
Αιγαίου, κατόπιν γνώμης της ΓΕΑΣ. 

31. Στις περιπτώσεις του προηγούμενου όρου που προβλέπονται εκ¬ 
πτώσεις, ο Υπουργός Αιγαίου μετά γνώμη της ΓΕΑΣ εφόσον από τις 
ειδικές συνθήκες προβλέπεται ότι και με τη διενέργεια και νέου μειοδοτι¬ 
κού διαγωνιμσού δεν θα εξευρεθεί άλλο σκάφος, μπορεί να μη επιβάλει 
έκπτωση του ανάδοχου. Σ’ αυτή τη περίπτωση μπορεί να επαναλαμβά¬ 
νεται τρις ή σειρά των κατά περίπτωση προβλεπομένων προστίμων 
κατά το κεφάλαιο XIII της παρούσας για κυρώσεις. 

32. Έκπτωση μπορεί να επιβληθεί από τον Υπουργό Αιγαίου μετά 
πρόταση της Υπηρεσίας και μετά γνώμη της ΓΕΑΣ, έαν διενεργηθούν 
επανειλλημένες περικοπές μισθώματα (κεφάλαιο XV) εφόσον απο αυτές 
προκύπτει καθ’ υποτροπή βαρεία αμέλεια του ανάδοχου στη καλή εκ¬ 
πλήρωση των υποχρεώσών του, 

VII. ΦΟΡΟΙ - ΤΕΛΗ - ΚΡΑΤΗΣΕΙΣ κ.λ.π. 

33. Ο ανάδοχος υποχρεούται στη καταβολή των νόμιμων φόρων, 
κρατήσεων και τελών χατοσήμου. Επίσης επιβάλλεται κράτηση 2% 
στα καταβαλλόμενα μισθώματα υπέρ του Ταμείου πρόνοιας Δημοσίων 
Υπαλλήλων (Τ.Π.Δ.Υ.). 

XIX. ΕΙΔΙΚΟΙ ΟΡΟΙ 

34. Στις προκηρύξεις για δημόσιους μειοδοτικούς διαγωνισμούς για 
μίσθωση άγονων ταχυδρομικών γραμμών δεν μπορεί να περιληφθούν 
όροι που να είναι σε αντίθεση με τους όρους της παρούσας. 

XX. ΕΝΑΡΞΗ ΙΣΧΥΟΣ 

35. Η απόφαση αυτή δεν καταργεί την αριθμ. 91152/1382/ 
12.6.86 που αφορά τους γενικούς όρους διεξαγωγής δημόσιων μειοδο¬ 
τικών διαγωνισμών μίσθωσης άγονων ταχυδρομικών γραμμών του 
ΕΥΝ, και ισχύει από την δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Μυτιλήνη, 8 Σεπτεμβρίου 1987 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 


Αριθ. ΟΕΕ/2202 (8) 

Διαπίστωση αυτοδίκαιης σύστασης θέσεως με σχέση εργασίας Ι.Δ. στο 
Οικον. Επιμελητήριο της Ελλάδας. 

Ο ΠΡΟΕΔΡΟΣ ΤΟΥ ΟΙΚΟΝΟΜΙΚΟΥ 
ΕΠΙΜΕΛΗΤΗΡΙΟΥ ΤΗΣ ΕΛΛΑΔΑΣ 
Έχοντας υπόψη: 

1. Τις διατάξεις του κεφ. Γ' του Ν. 993/79. 

2. Την κοινή Υπουργική απόφαση αριθ. Δ1ΠΙΔ/Φ.42/11440/ 
31.12.86 (άρθρο 13) «Ρύθμιση θεμάτων προσωπικού ιδιωτικού δι¬ 
καίου», (ΦΕΚ 921/Β/86). 

3. Το πρακτικό του Υπηρεσιακού Συμβουλίου του Υπουργείου Εθνι¬ 
κής Οικονομίας 2/18.6.87. - 

4. Την αίτηση που υποβλήθηκε από τον ενδιαφερόμενο, σύμφωνα με 
την παρ. 2 του άρ. 1 της παραπάνω απόφασης. 

5. Το έγγραφο του Υπουργείου Προεδρίας της Κυβέρνησης ΔΙΠΙΔ/ 
Φ.91/20/3803/30.4.87 «Μετατροπή συμβάσεων έργου σε συμβά¬ 
σεις εργασίας Ιδιωτικού Δικαίου», διαπιστώνουμε: 

Την αυτοδίκαιη σύσταση μιας (1) προσωρινής θέσης κλητήρα με 
σχέση εργασίας Ιδιωτικού Δικαίου αορίστου χρόνου, σύμφωνα με το 
σκεπτικό με στοιχείο (2). 

Η παραπάνω θέση, όταν κενωθεί με οποιοδήποτε τρόπο, καταργεί- 
ται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Ιουλίου 1987 
Ο Πρόεδρος 

Δρ. ΚΩΣΤΑΣ ΛΑΜΠΟΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(9) 

Στην Υπουργική Απόφαση Φ. 48/3/758/26.6.87 που δημοσιεύ¬ 
τηκε στο ΦΕΚ 385/τ.Β’/27.7.87 «Ανασύνταξη, τροποποίηση και συ¬ 
μπλήρωση του Καταστατικού του ΤΑΠΙΑΤ», γίνονται οι εξής διορθώ¬ 
σεις: 

1. Στη σελίδα 3703, στήλη Β’, άρθρο 6, παράγραφο 3, σειρά 11η, 
μετά τη λέξη «ασφάλιση» τίθεται τελεία και στη 12η σειρά η λέξη «το» 
διορθώνετο στο ορθό «Το», 

Επίσης στη 15η σειρά, αντί του εσφαλμένου «άρθρου 7 παράγρ. 4 του 
νόμου 4104/1960» στο ορθό «άρθρο 7 παρ. 4 του νόμου 4104/ 
1960». 

2. Στη σελίδα 3706, στήλη Β', άρθρο 15 παράγρ. 3, σειρά 2η, αντί 
του εσφαλμένου «των τέκνων, εγγονών, αδελφών και προγόνων» στο 
ορθό των τέκνων, αδελφών και προγονών». 

3. Στη σελίδα 3707, στήλη Β', άρθρο 19 στην παράγραφο 2, εδάφιο 
στ’, σειρά 6η, αντί του εσφαλμένου «Η χρησιμοποίηση χρυσού, πλατί¬ 
νας, ή άλλων πολύτιμων μετάλλων για τη σφράγιση των δοντιών δε βα¬ 
ρύνει το Ταμείο αλλά και τον ασθενή», στο ορθό: «Η χρησιμοποίηση χρυ¬ 
σού, πλατίνας, ή άλλων πολύτιμων μετάλλων για την σφράγιση των δο¬ 
ντιών δε βαρύνει το Ταμείο, αλλά τον ασθενή». 

Επίσης στην παράγραφο 4, σειρά 6η, αντί του εσφαλμένου «Το Ια- 
πικό Συμβούλιο συγκροτείται από τον Επόπτη γιατρό του Ταμείου» στο 
ορθό «Το Ιατρικό Συμβούλιο συγκροτείται από τον Επόπτη γιατρό του 
Ταμείου». 

4. Στη σελίδα 3707, στήλη Β', άρθρο 20 στην παράγραφο 1 σειρά 
4η αντί του εσφαλμένου «εκτός αν η κατάσταση του ασθενή δεν επιτρέ¬ 
πει την μετάβαση σε αυτά», στο ορθό, «εκτός αν η κατάσταση του 
ασθενή δεν επιτρέπει την μετάβασή του σε αυτά». 

5. Στη σελίδα 3708 στήλη Α, άρθρο 20, παράγραφο 2, σειρά 2η, 
αντί του εσφαλμένου «παραπεμπτικό για να χρησιμοποιήσει ο ασθενής» 
στο ορθό, «παραπεμπτικά για να χρησιμοποιήσει ο ασθενής». 

Επίσης στην παράγραφο 4, σειρά 6η, αντί του εσφαλμένου «επιτέπε- 
ται» στο ορθό, «επιτρέπεται». 

Στην παράγραφο 6, σειρά 27η, αντί του εσφαλμένου «με οποιοδήποτε 
δικαιολογία» στο ορθό, με «οποιαδήποτε δικαιολογία». 

6. Στη σελίδα 3708 στήλη Β’, άρθρο 21, παράγραφος 2, σειρά 9η, 
αντί του εσφαλμένου «Η πρώτη επίσκεψη θα πρέπει να θεωρείται από 
τον γιατρό επείγουσα», στο ορθό, «Η πρώτη επίσκεψη θα πρέπει να θεω¬ 
ρείται από το γιατρό πάντοτε επείγουσα». 

7. Στη σελίδα 3709, στήλη Α' άρθρο 23, παράγραφος 1 περίπτωση 
β', αντί του εσφαλμένου «την παροχή ιατρικών συμβούλων» στο ορθό 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5097 


«την παροχή ιατρικών συμβουλών». 

8. Στη σελίδα 3710, στήλη Α' άρθρο 25, παράγρ. 2, σειρά 2η αντί 
του εσφαλμένου «από ορισμένα φαρμακείο» στο ορθό «από ορισμένο φαρ¬ 
μακείο». 

9. Στη σελίδα 3713, άρθρο 36, παράγρ. 3, σειρά 4η, αντί του εσφαλ¬ 
μένου, «από την τέταρτη μέρα της αναγγελίας αυτής στο Ταμείο εφόσον 
διαρκεί αυτή», στο ορθό, «από την τέταρτη μέρα της αναγγελίας αυτής 
στο Ταμείο και εφόσον διαρκεί αυτή». 

10. Στη σελίδα 3716, στήλη Α’, άρθρο 42, στο τέλος της παραγρά¬ 
φου β’, μετά την τέταρτη σειρά, προστίθεται παράγραφος γ' με τα εξής: 
«Οι γυναίκες αν αποχωρήσουν με οποιοδήποτε τρόπο από την υπηρεσία 
της Τράπεζας και έχουν χρόνο πραγματικής ασφάλισης 25 ετών». 

11. Στη σελίδα 3717, στήλη Β', άρθρο 45, παράγρ. 2, σειρά 8η, 
αντί του εσφαλμένου «Ν. 1232/1282/» στο ορθό «Ν. 1232/ 
1982». 

12. Στη σελίδα 3718, στήλη Α’, άρθρο 46, παράγρ. 3, σειρά 10η 
αντί του εσφαλμένου, «της δε χήρας μητέρας ισοϋται με το 40% της 
ίδιας συντάξεως όμως το σύνολο των συντάξεων κ.τλ.», στο ορθό, «της 
δε χήρας μητέρας ισοϋται με το 40% της ίδιας συντάξεως χωρίς όμως 
το σύνολο των συντάξεων κ.τλ». 

13. Στη σελίδα 3718, στήλη Α’ άρθρο 47, σειρά 3η αντί του εσφαλ¬ 
μένου «είτε ως άμεσα ασφαλισμένος είτε ως δικαιούχος» στο ορθό «είτε 
ως άμεσα ασφαλισμένος είτε ως δικαιοδόχος». 

Επίσης στη σειρά 6η, αντί του εσφαλμένου «δεν θα υπερβαίνει το 
ανώτερο όριο συντάξεως», στο ορθό, «δεν θα υπερβαίνει το ανώτατο όριο 
συντάξεως». 

Στη σειρά 11η και 12η αντί του εσφαλμένου, «δεν υπερβαίνει το χο¬ 
ρηγούμενο κάθε φορά ανώτερο όριο συντάξεως», στο ορθό «δεν υπερβαί¬ 
νει το χορηγούμενο κάθε φορά ανώτατο όριο συντάξεως». 

14. Στη σελίδα 3719, στήλη Α’, άρθρο 53, παράγρ. 3, περίπτωση 
α’, σειρά 2η, αντί του εσφαλμένου, «ποινή στερητική της ελευθερίας του 
μεγαλύτερου της πενταετίας», στο ορθό, «ποινή στερητική της ελευθε¬ 
ρίας τδυ μεγαλύτερη της πενταετίας». 


Επίσης στη στήλη Β’, περίπτωση γ’, σειρά 7η, αντί του εσφαλμένοι, 
«ποσό ανώτερο του 75% του ανώτερου ορίου σύνταξης», στο ορθό, 
«ποσό ανώτερο του 75% του ανώτερου ορίου σύνταξης». 

15. Στη σελίδα 3720, στήληΑ', άρθρο 61, παράγρ. 1 περίπτωσηβ’, 
σειρά 5η, αντί του εσφαλμένου Ιονικής - Λαϊκής Ελλάδος», στο ορθό, 
«Ιονικής - Λαϊκής Τράπεζας Ελλάδος». 

16. Στη σελίδα 3721, στήλη Α’, άρθρο 63, παράγρ, 2, περίπτ. ε’, 
σειρά 3η, αντί του εσφαλμένου, «αυτή μειώνεται ανάλογα», στο ορθό 
«αυτό μειώνεται ανάλογα». 

Επίσης στην περίπτωση ζ", σειρά 5η αντί του εσφαλμένου, «Αν υπάρ¬ 
χουν χήρα, χήρος, τέκνα ή χήρα», στο ορθό, «Αν υπάρχουν χήρα, χήρος 
τέκνα ή χήρα μητέρα». 

Στη σελίδα 3722, στήλη Β', άρθρο 70, περίπτωση 6η, σειρά 2η, αντί 
του εσφαλμένου «ΑΤΚΤ Β2/48/3/2472/6.12.1982», στο ορθό 
«ΑΤΚΑ Β2/48/3/2472 /6.12.1982». 

17. Στη σελίδα 3718, στήλη Β’, άρθρο 48, σειρά 9η αντί του εσφαλ¬ 
μένου «όχι με την βάση το μισθολόγιο», στο ορθό, «όχι με βάση μισθολό¬ 
γιο». 

(Από το Υπουργείο Υγείας Πρόνοιας και 
Κοινωνικών Ασφαλίσεων) 

Στη 2785/3.7.87 απόφαση του Νομάρχη Δωδεκανήσου που δημο¬ 
σιεύτηκε στο ΦΕΚ 417/Β/10.8.87 και αφορά αυτοδίκαιη σύσταση 
προσωρινών θέσεων ιδιωτικού δικαίου αορίστου χρόνου στη Δ.Τ.Υ.Ν. 
Δωδεκανήσου επιφέρεται η παρακάτω διόρθωση από το εσφαλμένο 
«6) Εργαστηριακών βοηθών: Δύο (2)» 
στο σωστό 

«6) Εργατών: Δύο (2)». 

(Από τη Νομαρχία Δωδεκανήσου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




